polyglot-tagger/wikipedia-language-snippets-filtered huggingface dataset:
ಸ್ಯಾಮ್‌ಸಂಗ್‌ ಗ್ರೂಪ್‌ ದಕ್ಷಿಣ ಕೊರಿಯಾದ ಒಟ್ಟು ರಫ್ತುಗಳಲ್ಲಿ ೨೦%ಗಿಂತಲೂ ಹೆಚ್ಚಿನ ಪ್ರಮಾಣಕ್ಕೆ ಕಾರಣವಾಗಿದೆ. ಹೆಚ್ಚಿನ ದೇಶೀಯ ಕೈಗಾರಿಕೆಗಳಲ್ಲಿ, ಸ್ಯಾಮ್‌ಸಂಗ್‌ ಗ್ರೂಪ್‌ ಒಂದು ಮಾರುಕಟ್ಟೆಯನ್ನು ಆವರಿಸಿರುವ ಏಕೈಕ ಏಕಸ್ವಾಮ್ಯವಾಗಿದೆ; ಅದರ ಆದಾಯವು ಕೆಲವು ರಾಷ್ಟ್ರಗಳ ಒಟ್ಟು ಯಷ್ಟು ಅಧಿಕವಾಗಿದೆ. ೨೦೦೬ರಲ್ಲಿ ಶ್ರೇಣೀಕರಿಸಿದ್ದರೆ ಸ್ಯಾಮ್‌ಸಂಗ್‌ ಗ್ರೂಪ್‌ ಪ್ರಪಂಚದಲ್ಲೇ ೩೫ನೇ ಅತ್ಯಂತ ಹೆಚ್ಚಿನ ಆರ್ಥಿಕ ಸ್ಥಿತಿಯಾಗುತ್ತಿತ್ತು, ಅರ್ಜೆಂಟೀನಕ್ಕಿಂತ ಹೆಚ್ಚಿನದಾಗುತ್ತಿತ್ತು. ಈ ಕಂಪನಿಯು ರಾಷ್ಟ್ರದ ಆರ್ಥಿಕ ಅಭಿವೃದ್ಧಿ, ರಾಜಕೀಯ, ಮಾಧ್ಯಮ ಮತ್ತು ಸಂಸ್ಕೃತಿ ಮೇಲೆ ಪ್ರಬಲ ಪ್ರಭಾವವನ್ನು ಹೊಂದಿದೆ ಹಾಗೂ ಇದು ಮಿರಾಕಲ್ ಆನ್ ದಿ ಹ್ಯಾನ್ ರಿವರ್‌ನ ಪ್ರಮುಖ ಚಾಲಕ ಶಕ್ತಿಯಾಗಿ ಕಾರ್ಯನಿರ್ವಹಿಸುತ್ತದೆ. ಇಂದು ಹೆಚ್ಚಿನ ವ್ಯವಹಾರ ಸಂಸ್ಥೆಗಳು ಸ್ಯಾಮ್‌ಸಂಗ್‌‌ನ ಅಂತಾರಾಷ್ಟ್ರೀಯ ಯಶಸ್ಸನ್ನು ಅನುಕರಣೀಯ ಮಾದರಿಯಾಗಿ ಬಳಸಿಕೊಳ್ಳುತ್ತಿವೆ. ಸ್ಯಾಮ್‌ಸಂಗ್‌ ೨೦೧೦ರಲ್ಲಿ ಮಾಧ್ಯಮ ಸಮೂಹವನ್ನು ಖರೀದಿಸಿತು.
ಇತರ ಪ್ರಮುಖ ಕೊರಿಯನ್ ಕಂಪನಿಗಳಿಗೆ ಹೋಲಿಸಿದರೆ ಸ್ಯಾಮ್‌ಸಂಗ್‌ ೧೯೯೭ರ ಏಷ್ಯಾದ ಹಣಕಾಸಿನ ಬಿಕ್ಕಟ್ಟಿನಲ್ಲಿ ಹೆಚ್ಚುಕಡಿಮೆ ಹಾನಿಗೊಳಗಾಗದೆ ಉಳಿದುಕೊಂಡಿತು. ಆದರೆ ಸ್ಯಾಮ್‌ಸಂಗ್‌ ಮೋಟಾರ್ ರೆನಾಲ್ಟ್‌ಗೆ ಗಮನಾರ್ಹ ನಷ್ಟದಲ್ಲಿ ಮಾರಾಟವಾಯಿತು. ೨೦೧೦ರ ಹೊತ್ತಿಗೆ ರೆನಾಲ್ಟ್ ಸ್ಯಾಮ್‌ಸಂಗ್‌ ೮೦.೧ ಪ್ರತಿಶತದಷ್ಟು ರೆನಾಲ್ಟ್‌ನಿಂದ ಮತ್ತು ೧೯.೯ ಪ್ರತಿಶತದಷ್ಟು ಸ್ಯಾಮ್‌ಸಂಗ್‌ನಿಂದ ಮಾಲಿಕತ್ವವನ್ನು ಪಡೆಯಿತು. ಇದಕ್ಕೆ ಹೆಚ್ಚುವರಿಯಾಗಿ, ಸ್ಯಾಮ್‌ಸಂಗ್‌ ೧೯೮೦ರಿಂದ ೧೯೯೦ರವರೆಗೆ ವಿಮಾನದ ಭಾಗಗಳನ್ನು ತಯಾರಿಸಿತು. ಆ ಕಂಪನಿಯು ನಂತರ ೧೯೯೯ರಲ್ಲಿ ಕೊರಿಯಾ ಏರೋಸ್ಪೇಸ್ ಇಂಡಸ್ಟ್ರೀಸ್ ಆಗಿ ಸ್ಥಾಪನೆಯಾಯಿತು, ಇದು ಸ್ಯಾಮ್‌ಸಂಗ್‌ ಏರೋಸ್ಪೇಸ್, ಡೈವೂ ಹೆವಿ ಇಂಡಸ್ಟ್ರೀಸ್ ಮತ್ತು ಹೈಯುಂದೈ ಸ್ಪೇಸ್ ಆಂಡ್ ಏರ್‌ಕ್ರಾಫ್ಟ್ ಕಂಪನಿ ಮೊದಲಾದ ಮೂರು ದೇಶೀಯ ಪ್ರಮುಖ ಅಂತರಿಕ್ಷ ವಿಭಾಗಗಳ ಒಟ್ಟುಗೂಡುವಿಕೆಯ ಪರಿಣಾಮವಾಗಿ ಹುಟ್ಟಿಕೊಂಡಿತು. ಸ್ಯಾಮ್‌ಸಂಗ್‌ ಈಗಲೂ ವಿಮಾನದ ಭಾಗಗಳನ್ನು ತಯಾರಿಸುತ್ತದೆ.
ಸ್ಯಾಮ್‌ಸಂಗ್‌, ಕೊರಿಯ ಎಲೆಕ್ಟ್ರಿಕ್ ಪವರ್ ಕಾರ್ಪ್ ಮತ್ತು ಹೈಯುಂದೈ ಮೊದಲಾದವನ್ನು ಒಳಗೊಂಡ ದಕ್ಷಿಣ ಕೊರಿಯಾದ ಸಂಸ್ಥೆಗಳ ಒಕ್ಕೂಟವು ಯುನೈಟೆಡ್ ಅರಬ್ ಎಮಿರೇಟ್ಸ್‌ನಲ್ಲಿ ಬೈಜಿಕ ವಿದ್ಯುಚ್ಛಕ್ತಿ ಸ್ಥಾವರವನ್ನು ನಿರ್ಮಿಸಲು ಸುಮಾರು ೪೦ ಶತಕೋಟಿ ಡಾಲರ್‌ಗಳಷ್ಟು ಮೌಲ್ಯದ ಒಪ್ಪಂದವೊಂದನ್ನು ಮಾಡಿತು.
ಕೆನಡಾದ ಒಂಟಾರಿಯೊ ಪ್ರಾಂತ್ಯದ ಸರ್ಕಾರವು ಪ್ರಪಂಚದ ಅತ್ಯಂತ ದೊಡ್ಡ ನವೀಕರಿಸಬಹುದಾದ ಶಕ್ತಿ ಯೋಜನೆಗೆ ಸಹಿಹಾಕಿತು, ಇದು ೨,೫೦೦ ಸಾಮರ್ಥ್ಯದ ಗಾಳಿ ಮತ್ತು ಸೌರ ಶಕ್ತಿಯನ್ನು ಪಡೆಯುವ $೬.೬ ಮೌಲ್ಯದ ಒಪ್ಪಂದವಾಗಿತ್ತು. ಸ್ಯಾಮ್‌ಸಂಗ್‌ ಮತ್ತು ಕೊರಿಯಾ ಎಲೆಕ್ಟ್ರಿಕ್ ಪವರ್ ನಿರ್ವಹಿಸಿದ ಒಕ್ಕೂಟದ ಒಪ್ಪಂದದಡಿಯಲ್ಲಿ ೨,೦೦೦ ಸಾಮರ್ಥ್ಯದ ಗಾಳಿ ಕೇಂದ್ರಗಳ ಮತ್ತು ೫೦೦ನಷ್ಟು ಸೌರ ಶಕ್ತಿಯ ಅಭಿವೃದ್ಧಿಯನ್ನು ಮಾಡಲಾಗುತ್ತದೆ, ಅಲ್ಲದೆ ಪ್ರಾಂತ್ಯದಲ್ಲಿ ಉತ್ಪಾದಕಾ ಪೂರೈಕೆಯ ಸರಪಣಿಯನ್ನೂ ರಚಿಸಲಾಗುತ್ತದೆ.
ಸ್ಯಾಮ್‌ಸಂಗ್‌ ೧೯೯೦ರ ದಶಕದಲ್ಲಿ ಒಂದು ಅಂತಾರಾಷ್ಟ್ರೀಯ ಸಂಸ್ಥೆಯಾಗಿ ಬೆಳೆಯಲು ಆರಂಭವಾಯಿತು. ಸ್ಯಾಮ್‌ಸಂಗ್‌ನ ನಿರ್ಮಾಣ ವಿಭಾಗವು ಮಲೇಷಿಯಾದಲ್ಲಿ ಎರಡು ಪೆಟ್ರೊನಾಸ್ ಟವರ್ಸ್‌ನಲ್ಲಿ ಒಂದನ್ನು, ತೈವಾನ್‌ನಲ್ಲಿ ತೈಪೈ ೧೦೧ಅನ್ನು ಮತ್ತು ಯುನೈಟೆಡ್ ಅರಬ್ ಎಮಿರೇಟ್ಸ್‌ನಲ್ಲಿ ಬುರ್ಜ್ ಖಲೀಫವನ್ನು ನಿರ್ಮಿಸುವ ಗುತ್ತಿಗೆಯನ್ನು ನೀಡಿತು. ೧೯೯೩ರಲ್ಲಿ ಲೀ ಕುನ್-ಹೀ ಸ್ಯಾಮ್‌ಸಂಗ್‌ ಗ್ರೂಪ್‌ನ ಹತ್ತು ಅಂಗಸಂಸ್ಥೆಗಳನ್ನು ಮಾರಾಟ ಮಾಡಿದರು, ಕಂಪನಿಯನ್ನು ಸಣ್ಣದು ಮಾಡಿದರು ಮತ್ತು ಮೂರು ಉದ್ಯಮಗಳ ಮೇಲೆ ಗಮನ ಹರಿಸುವುದಕ್ಕಾಗಿ ಇತರ ಕಾರ್ಯಾಚರಣೆಗಳನ್ನು ಸೇರಿಸಿದರು: ಆ ಉದ್ಯಮಗಳೆಂದರೆ ಎಲೆಕ್ಟ್ರಾನಿಕ್ಸ್, ಇಂಜಿನಿಯರಿಂಗ್ ಮತ್ತು ರಾಸಾಯನಿಕ ವಸ್ತುಗಳು. ೧೯೯೬ರಲ್ಲಿ ಸ್ಯಾಮ್‌ಸಂಗ್‌ ಗ್ರೂಪ್‌ ಸಂಗ್‌ಕ್ಯುಂಕ್ವಾನ್ ವಿಶ್ವವಿದ್ಯಾನಿಲಯದ ಸ್ಥಾಪನೆಯನ್ನು ಪುನಃಪಡೆಯಿತು.
ಸ್ಯಾಮ್‌ಸಂಗ್‌ ಅನೇಕ ಕ್ಷೇತ್ರಗಳಾಗಿ ವೈವಿಧ್ಯಗೊಂಡಿತು ಮತ್ತು ಲೀ ಸ್ಯಾಮ್‌ಸಂಗ್‌ಅನ್ನು ವ್ಯವಹಾರಗಳ ವ್ಯಾಪಕ ವಲಯದಲ್ಲಿ ಪ್ರಮುಖ ಉದ್ಯಮವಾಗಿ ಸ್ಥಾಪಿಸಲು ಪ್ರಯತ್ನಿಸಿದರು, ವಿಮೆ, ಖಜಾನೆ-ಬ್ಯಾಂಕುಗಳು ಮತ್ತು ಚಿಲ್ಲರೆ ವ್ಯಾಪಾರಗಳಂತಹ ವ್ಯವಹಾರಗಳನ್ನು ಆರಂಭಿಸಿದರು. ಲೀ ಕೈಗಾರೀಕರಣದ ಬಗ್ಗೆ ಹೆಚ್ಚು ಪ್ರಾಮುಖ್ಯತೆಯನ್ನು ನೀಡಿದರು ಮತ್ತು ತನ್ನ ಆರ್ಥಿಕ ಅಭಿವೃದ್ಧಿಯ ವ್ಯವಹಾರ ಕೌಶಲವನ್ನು ದೊಡ್ಡ ದೇಶೀಯ ಸಂಘಟಿತ ವ್ಯಾಪಾರಿ ಸಂಸ್ಥೆಗಳಿಗೆ ಕೇಂದ್ರೀಕರಿಸಿದರು, ಅವುಗಳನ್ನು ಪೈಪೋಟಿಯಿಂದ ರಕ್ಷಿಸಿ, ಹಣಕಾಸಿನ ಸಹಾಯವನ್ನು ಮಾಡಿದರು. ಅವರು ನಂತರ ಸ್ಯಾಮ್‌ಸಂಗ್‌ಅನ್ನು ವಿದೇಶಿ ಪೈಪೋಟಿಯಿಂದ ರಕ್ಷಿಸುವುದಕ್ಕಾಗಿ ದಕ್ಷಿಣ ಕೊರಿಯಾದಲ್ಲಿ ಗ್ರಾಹಕ ಎಲೆಕ್ಟ್ರಾನಿಕ್ ಸಾಧನಗಳನ್ನು ಮಾರಾಟ ಮಾಡದಂತೆ ಹಲವಾರು ವಿದೇಶ ಕಂಪನಿಗಳಿಗೆ ನಿಷೇಧವನ್ನು ಸೂಚಿಸಿದರು.
ಸ್ಯಾಮ್‌ಸಂಗ್‌ ಎಲೆಕ್ಟ್ರಾನಿಕ್ಸ್ ೨೦೦೪ ಮತ್ತು ೨೦೦೫ರಲ್ಲಿ ಸೋನಿಯನ್ನು ಮೀರಿಸಿ ಪ್ರಪಂಚದ ಬಹು ಪ್ರಸಿದ್ಧ ಗ್ರಾಹಕ ಎಲೆಕ್ಟ್ರಾನಿಕ್ಸ್ ಬ್ರ್ಯಾಂಡ್‌ ಎಂಬ ಹೆಸರು ಪಡೆಯಿತು ಹಾಗೂ ಇದು ಈಗ ಪ್ರಪಂಚದಲ್ಲೇ ೧೯ನೇ ಸ್ಥಾನವನ್ನು ಪಡೆದಿದೆ. ನೋಕಿಯಾದ ನಂತರ, ಸ್ಯಾಮ್‌ಸಂಗ್‌ ಪ್ರಪಂಚದ ಎರಡನೇ ಅತಿ ದೊಡ್ಡ ಸೆಲ್-ಫೋನ್‌ ತಯಾರಿಕಾ ಸಂಸ್ಥೆಯಾಗಿದೆ, ಇದು ಉತ್ತರ ಅಮೆರಿಕಾ ಮತ್ತು ಪಶ್ಚಿಮ ಯುರೋಪಿನಲ್ಲಿ ಒಂದು ಪ್ರಮುಖ ಮಾರುಕಟ್ಟೆ ಷೇರನ್ನು ಹೊಂದಿದೆ.
ಬೆಸ್ಟ್ ಓವರಾಲ್ ಜೆನರಲಿಸ್ಟ್ ಸೇಲ್ಸ್ ಫೋರ್ಸ್ ಸಮೀಕ್ಷೆಯು ಇನ್‌ಸ್ಟಿಟ್ಯೂಶನಲ್ ಇನ್ವೆಸ್ಟರ್‌ನ ೨೦೦೭ರ ಏಷ್ಯಾದಾದ್ಯಂತದ ಸಂಶೋಧನಾ ತಂಡದ ಸಮೀಕ್ಷೆಯಲ್ಲಿ ಭಾಗವಹಿಸಿದ ೨೨ ಸಂಸ್ಥೆಗಳನ್ನು ಶ್ರೇಣೀಕರಿಸಿತು. ಸ್ಯಾಮ್‌ಸಂಗ್‌ ಸೆಕ್ಯೂರಿಟೀಸ್ ೨೦೦೭ರಲ್ಲಿ ಆದಾಯದ ಆಧಾರದಲ್ಲಿ "೨೦೦೭ ಆಲ್-ಏಷ್ಯಾ ಬೆಸ್ಟ್ ಓವರಾಲ್ ಜೆನರಲಿಸ್ಟ್ ಸೇಲ್ಸ್ ಫೋರ್ಸ್ ರ್ಯಾಂಕಿಂಗ್ಸ್"‌ನಲ್ಲಿ ೧೪ನೇ ಸ್ಥಾನವನ್ನು ಗಳಿಸಿತು.
ಗಾರ್ಟ್ನರ್‌ನ “ಮಾರ್ಕೆಟ್ ಷೇರ್ ಅನಾಲಿಸಿಸ್: ಟಾಪ್ ೧೦ ಕನ್ಸಲ್ಟಿಂಗ್ ಪ್ರೊವೈಡರ್ಸ್ ರೆವೆನ್ಯೂ, ಗ್ರೋತ್ ಆಂಡ್ ಮಾರ್ಕೆಟ್ ಷೇರ್, ವರ್ಲ್ಡ್‌ವೈಡ್ ಆಂಡ್ ರೀಜನಲ್ ೨೦೦೯”ಅನ್ನು ಸೇವಾ ಪೂರೈಕೆದಾರರಿಗೆ ಒಂದು ಸಾಧನವಾಗಿ ಉದ್ದೇಶಿಸಲಾಗಿದೆ.
ಸ್ಯಾಮ್‌ಸಂಗ್‌ ಏಷ್ಯಾ ಪೆಸಿಫಿಕ್‌ನಲ್ಲಿ ಎರಡನೇ ಸ್ಥಾನವನ್ನು ಹೊಂದಿದೆ, ಇದರಲ್ಲಿ ಮೊದಲನೇ ಮತ್ತು ಆಕ್ಸೆಂಚರ್ ಮೂರನೇ ಸ್ಥಾನವನ್ನು ಪಡೆದಿವೆ.
ಸ್ಯಾಮ್‌ಸಂಗ್‌ ಹೆವಿ ಇಂಡಸ್ಟ್ರೀಸ್ ಮುಂದಿನ ೧೫ ವರ್ಷಗಳಲ್ಲಿ ಸುಮಾರು $೫೦ ಶತಕೋಟಿಯಷ್ಟು ಮೌಲ್ಯದ ದ್ರವೀಕರಿಸಿದ ನೈಸರ್ಗಿಕ ಅನಿಲವನ್ನು ರಾಯಲ್ ಡಚ್ ಶೆಲ್‌ಗೆ ಒದಗಿಸಲಿರುವ ಏಕೈಕ ಪೂರೈಕೆದಾರವಾಗಿದೆ.
ಸಿನಿಕ ಎಂಬ ಶಬ್ದವನ್ನು ಗ್ರೀಕ್ ಶಬ್ದವಾದ , ದಿಂದ ತೆಗೆದುಕೊಳ್ಳಲಾಗಿದ್ದು, ಅಂದರೆ "-" ಮತ್ತು ಅದನ್ನು , , ಅಂದರೆ "" . ಸಿನಿಕರನ್ನು ನಾಯಿಗಳೆಂದು ಯಾಕೆ ಕರೆಯುತ್ತಾರೆಂದು ಪ್ರಾಚೀನ ಕಾಲದಲ್ಲಿ ಒಂದು ವಿಶ್ಲೇಷಣೆಯನ್ನು ನೀಡಲಾಗಿದ್ದು ಅದು ಅಥೇನ್ಸ್ನ ಸೈನೋಸಾರ್ಜಸ್ ಜಿಮ್ಯಾಶಿಯಮ್‌ನಲ್ಲಿ ಪಾಠ ಮಾಡುತ್ತಿದ್ದ ಮೊದಲ ಸಿನಿಕನಾದ ಆ‍ಯ್‌೦ಟಿಸ್ಥೇನಸ್‌ನ ಕಾರಣಕ್ಕಾಗಿ. ಸೈನೋಸಾರ್ಜಸ್ ಎಂದರೆ ಬಿಳಿ ನಾಯಿ ಗಳ ಸ್ಥಳವಾಗಿದೆ. ಅಷ್ಟೇ ಅಲ್ಲದೇ ಮೊದಲ ಸಿನಿಕರು ಸಾಂಪ್ರದಾಯಿಕತೆಯನ್ನು ನಾಚಿಕೆಯಿಲ್ಲದೇ ತಿರಸ್ಕರಿಸಿದ ಎಂಬುದಕ್ಕಾಗಿ ಮತ್ತು ಅವರ ಬೀದಿಯಲ್ಲಿ ವಾಸಿಸುವ ನಿರ್ಧಾರಕ್ಕಾಗಿ ಅವರನ್ನು ನಾಯಿ ಗಳೆಂದು ಕರೆದದ್ದು ಎಂಬುದು ಖಚಿತವೆನ್ನಿಸುತ್ತದೆ. ನಿರ್ದಿಷ್ಟವಾಗಿ ಡಯೋಜನೀಸ್‌ನಿಗೆ ನಾಯಿ ಎಂದು ಕರೆಯಲಾಯಿತು, ಇದಕ್ಕೆ ಕಾರಣ ಆತ, "ಇತರೆ ನಾಯಿಗಳು ತಮ್ಮ ಶತ್ರುಗಳನ್ನು ಕಡಿಯುತ್ತವೆ, ಆದರೆ ನಾನು ನನ್ನ ಸ್ನೇಹಿತರನ್ನೇ, ಆದರೆ ಅವರನ್ನು ರಕ್ಷಿಸುವ ದೃಷ್ಠಿಯಿಂದ ಕಚ್ಚುತ್ತೇನೆ", ಎಂದು ಹೇಳಿದ. ನಂತರದಲ್ಲಿ ಸಿನಿಕರು ಈ ಶಬ್ದವನ್ನೇ ತಮ್ಮ ಲಾಭಕ್ಕಾಗಿ ಬಳಸಿಕೊಂಡರೆಂಬುದನ್ನು ಒಬ್ಬ ನಂತರದ ವಿಶ್ಲೇಷಕ ಹೇಳುತ್ತಾನೆ:
ಸಿನಿಕರನ್ನು ಆ ಹೆಸರಿನಿಂದ ಕರೆಯಲು ನಾಲ್ಕು ಕಾರಣಗಳಿವೆ. ಮೊದಲನೆಯದಾಗಿ ಅವರ ಜೀವನ ಶೈಲಿಯಲ್ಲಿದ್ದ ಅನಾಸಕ್ತಿ , ಮತ್ತು ಆ ಅನಾಸಕ್ತಿಯನ್ನೇ ಅವರು ಒಂದು ಪಂಥವನ್ನಾಗಿ ಮಾಡಿಕೊಂಡಿದ್ದು ಮತ್ತು ಅವರು ನಾಯಿಗಳಂತೆ ತಿನ್ನುವುದನ್ನು, ಕಾಮಿಸುವುದನ್ನೂ ಸಾರ್ವಜನಿಕವಾಗಿಯೇ ಮಾಡುತ್ತಿದ್ದುದು, ಬರಿಗಾಲಿನಲ್ಲಿ ನಡೆಯುತ್ತಿದ್ದುದು, ಮತ್ತು ಟಬ್‌ಗಳಲ್ಲಿ, ರಸ್ತೆ ಕೂಡುವಲ್ಲಿ ಮಲಗಿಕೊಳ್ಳುತ್ತಿದ್ದುದು. ಎರಡನೆಯ ಕಾರಣವೆಂದರೆ ನಾಯಿಯೆಂದರೆ ನಾಚಿಕೆಯಿಲ್ಲ ಪ್ರಾಣಿ, ಮತ್ತು ಅವು ನಾಚಿಕೆಯಿಲ್ಲದಿರುವಿಕೆಯನ್ನೇ ಒಂದು ಪಂಥವಾಗಿ ಮಾಡಿಕೊಂಡಿದ್ದರು, ಅದೂ ಸುಶೀಲತೆಯ ಕೆಳಗಲ್ಲ, ಅದಕ್ಕಿಂತ ಮೇಲೆ ತಮ್ಮ ಪಂಥವನ್ನಿರಿಸಿ. ಮೂರನೇ ಕಾರಣವೆಂದರೆ
ನಾಯಿ ಎಂದರೆ ಕಾವಲುಗಾರನಂತೆ, ಮತ್ತೆ ಇವರು ತಮ್ಮ ತತ್ವಶಾಸ್ತ್ರದ ಸಿದ್ಧಾಂತಗಳನ್ನು ಕಾವಲು ಕಾಯುತ್ತಿದ್ದರು. ನಾಲ್ಕನೇ ಕಾರಣವೆಂದರೆ ನಾಯಿ ತಾರತಮ್ಯವನ್ನು ಮಾಡುವಂತಹ ಪ್ರಾಣಿಯಾಗಿದ್ದು ಅದು ತನ್ನ ಸ್ನೇಹಿತರು ಮತ್ತು ಶತೃಗಳನ್ನು ಗುರುತಿಸಬಲ್ಲ ಪ್ರಾಣಿ. ಹಾಗೆಯೇ ಅವರು ತಮ್ಮ ತತ್ವವನ್ನು ಒಪ್ಪಿದವರನ್ನು ಸ್ನೇಹಿತರೆಂದು ಒಪ್ಪಿ ಅವರನ್ನು ಸ್ವೀಕರಿಸುವುದು ಮತ್ತು ಯಾರು ಅವರನ್ನ ಒಪ್ಪಲಿಲ್ಲ ಅವರನ್ನು ನಾಯಿಗಳಂತೆ ಬೊಗಳಿ ಓಡಿಸುವುದು ಮಾಡುತ್ತಿದ್ದರು.
ಈತ ಪ್ಲ್ಯಾಟೋ‌ ನ ನಂತರದ ಸಹಪಾಠಿ ಹಾಗೂ ಸಾಕ್ರಟೀಸ್‌ನ ಶಿಷ್ಯ. ಸುಮಾರು ೨೫ ವರ್ಷಗಳಷ್ಟು ಆತನಿಗಿಂತ ಚಿಕ್ಕವನಾಗಿದ್ದ ಆ‍ಯ್‌೦ಟಿಸ್ಥೇನಸ್‌ ಸಾಕ್ರಟೀಸ್‌ನ ಅತ್ಯಂತ ಪ್ರಮುಖ ಶಿಷ್ಯಂದಿರಲ್ಲಿ ಒಬ್ಬ. ನಂತರದ ಶಾಸ್ತ್ರೀಯ ಬರಹಗಾರರು ಆತನನ್ನು ಸಿನಿಕತೆಯ ಜನಕ ಎಂದು ಯಾವುದೇ ಅನುಮಾನವಿಲ್ಲದೇ ಕರೆದರಾದರೂ, ಆತನ ತಾತ್ವಿಕ ದೃಷ್ಠಿಕೋನವು ಸರಳ ಸಿನಿಕತೆಯನ್ನು ಮೀರಿದ ಸಂಕೀರ್ಣ ಸಂಗತಿಗಳನ್ನು ಹೊಂದಿದ್ದವು ಎಂದು ತೋರುತ್ತದೆ. ಡಯೋಜನೀಸ್‌ ಲೇರ್ಟೀಯಸ್ ನಿಂದ ಆ‍ಯ್‌೦ಟಿಸ್ಥೇನಸ್‌ ಬರೆದನೆಂದು ಹೇಳಲಾದ ಅನೇಕ ಕೃತಿಗಳು, ಕಾಲಕ್ರಮೇಣ ಅವು ಆತನ ಬದಲಾದ ತಾತ್ವಿಕ ಆಸಕ್ತಿಗಳನ್ನೂ ತೋರಿಸುತ್ತವೆಯಾದರೂ, ಲಾಂಗ್ವೇಜ್, ಡಯಲಾಗ್ ಮತ್ತು ಲಿಟರೇಚರ್ ಕುರಿತ ಬರಹಗಳು ನೈತಿಕತೆ ಅಥವಾ ರಾಜಕೀಯ ಮುಂತಾದವುಗಳ ಕುರಿತ ಬರಹಗಳಿಗೆ ಹೋಲಿಸಿದರೆ ಬಹಳಷ್ಟಿವೆ. ಆ‍ಯ್‌೦ಟಿಸ್ಥೇನಸ್‌ ಬಡತನದ ಬದುಕನ್ನು ಬದುಕಬೇಕೆಂದು ಹೇಳಿದ್ದು ಮಾತ್ರ ಸತ್ಯ:
ನನ್ನ ಹಸಿವು ಇರುವವರೆಗೆ ತಿನ್ನುವಷ್ಟು ನನ್ನ ಬಳಿಯಿದೆ, ಬಾಯಾರಿಕೆ ನೀಗುವವರೆಗೆ ಕುಡಿಯುವಷ್ಟಿದೆ; ಬಟ್ಟೆಯೂ ಇದೆ; ಮನೆಯಿಂದ ಹೊರಗಿರುವಾಗ ಕ್ಯಾಲಿಯಾಸ್ಗಿಂತ, ಆತನ ಎಲ್ಲ ಶ್ರೀಮಂತಿಕೆಯನ್ನಿಟ್ಟುಕೊಂಡೂ, ನಾನು ಚಳಿಯಲ್ಲಿ ಹೆಚ್ಚು ಬೆಚ್ಚಗಿದ್ದೇನೆ; ಮತ್ತು ನಾನು ಮನೆಯೊಳಗಿದ್ದಾಗ ನನ್ನ ಖಾಲಿ ಗೋಡೆಗಳಿಗಿಂತ ಹೆಚ್ಚಿನ ಬಟ್ಟೆಗಳೇನು ಬೇಕು ನನಗೆ?
ಸಿನಿಕರಿಗಿಂತ ಶತಮಾನಗಳಷ್ಟು ಮೊದಲು ಪೈಥಾಗೋರಸ್‌ನ ಅನುಯಾಯಿಗಳಂತಹ ಅನೇಕ ತತ್ವಜ್ಞಾನಿಗಳು ಸರಳ ಜೀವನವನ್ನು ಮಾಡಬೇಕೆಂದು ಹೇಳಿದ್ದಾರೆ. ಕ್ರಿ,ಪೂ.೬ನೇ ಶತಮಾನದ ಪ್ರಾರಂಭದಲ್ಲಿ ಅನಾಚಾರ್ಸಿಸ್ ಎಂಬ ಒಬ್ಬ ಸೈಥಿಯನ್ ಸನ್ಯಾಸಿಯು ಸರಳ ಜೀವನವನ್ನು ಬೋಧಿಸಿ ಗ್ರೀಕ್ ಪದ್ಧತಿಗಳನ್ನು ಟೀಕಿಸಿದನು, ಮತ್ತು ಅದು ಸಿನಿಕರಲ್ಲಿ ಪ್ರಮಾಣವಾಗಿ ಉಳಿಯಿತು. ಭಾರತೀಯ ತತ್ವಜ್ಞಾನಿಗಳ, ಗ್ರೀಕರು ಅವರನ್ನು ಜಿಮ್ನಾಸೋಫಿಸ್ಟರೆಂದು ಕರೆದರು, ಕಠಿಣವಾದ ವೈರಾಗ್ಯದ ಕಥೆಗಳು ಮತ್ತು ಅವರ ಬಳಕೆಯಲ್ಲಿದ್ದ ಕಾನೂನು ಹಾಗೂ ಪದ್ಧತಿಗಳ ಮೇಲಿನ ಗೌರವರಾಹಿತ್ಯ ಅವರಿಗೆ ಮುಖ್ಯವೆನ್ನಿಸಿತು. ಕ್ರಿ.ಪೂ. ೫ನೇ ಶತಮಾನದ ಹೊತ್ತಿಗೆ, ವಿತರ್ಕವಾದಿಗಳು ಗ್ರೀಕ್ ಸಮಾಜದ ಧರ್ಮ, ಕಾನೂನು ಮತ್ತು ನೀತಿ ಮುಂತಾದ ಅನೇಕ ಸಂಗತಿಗಳನ್ನು ಪ್ರಶ್ನಿಸಲು ಆರಂಭಿಸಿದರು. ಆದರೆ, ಸಿನಿಕ ಪರಂಪರೆ ಅತ್ಯಂತ ತಕ್ಷಣದ ಪ್ರಭಾವವೆಂದರೆ ಸಾಕ್ರಟೀಸ್‌ನದು. ಆತ ಸನ್ಯಾಸಿಯಾಗಿರದಿದ್ದರೂ, ಆತ ಸದ್ಗುಣಗಳ ಕುರಿತು ಪ್ರೇಮವನ್ನು ಮತ್ತು ಶ್ರೀಮಂತಿಕೆ ಕುರಿತು ನಿರಾಸಕ್ತಿಯನ್ನು ವ್ಯಕ್ತಪಡಿಸಿದ. ಸಾಕ್ರಟೀಸ್‌ನ ಚಿಂತನೆಗಳ ಈ ಭಾಗಗಳು, ಇವು ಪ್ಲ್ಯಾಟೋನ ತತ್ವಶಾಸ್ತ್ರದಲ್ಲಿ ಹೆಚ್ಚಿನ ಭಾಗವಾಗಿ ಬರದಿದ್ದರೂ, ಸಾಕ್ರಟೀಸ್‌ನ ಇನ್ನೊಬ್ಬ ಶಿಷ್ಯನಾದ ಆ‍ಯ್‌೦ಟಿಸ್ಥೇನಸ್‌ ನಿಗೆ ಮುಖ್ಯ ಸ್ಪೂರ್ತಿಯಾದವು.
ಸಿನಿಕತೆ ಅಥವಾ ಸಿನಿಕತೆ , ಮೂಲ ಅರ್ಥದಲ್ಲಿ, ಸಿನಿಕ್ಸ್ ಎಂದು ಕರೆಯಲ್ಪಡುವ ಪ್ರಾಚೀನ ಗ್ರೀಕ್ ತತ್ವಜ್ಞಾನಿಗಳ ಒಂದು ಪರಂಪರೆಯ ಕುರಿತು ಹೇಳುತ್ತದೆ. . ಅವರ ತತ್ವವೆಂದರೆ ಜೀವನದ ಗುರಿಯೆಂದರೆ ಒಂದು ಪ್ರಕೃತಿಯೊಂದಿಗೆ ಹೊಂದಿಕೊಂಡು ಒಂದು ಸಚ್ಚಾರಿತ್ರ್ಯವುಳ್ಳ ಜೀವನವನ್ನು ಜೀವಿಸುವುದು. ಇದರ ಅರ್ಥ ಸಾಂಪ್ರದಾಯಿಕವಾದ ಆಸ್ತಿ, ಅಧಿಕಾರ, ಆರೋಗ್ಯ, ಮತ್ತು ಕೀರ್ತಿಗಳ ಮೇಲಿನ ಆಸೆಗಳನ್ನು ಬಿಟ್ಟು ಯಾವುದೇ ಒಡೆತನವನ್ನು ಹೊಂದದೇ ಒಂದು ಸರಳ ಜೀವನವನ್ನು ಜೀವಿಸುವುದು. ಚಿಂತನಾತ್ಮಕ ಜೀವಿಗಳಾದ ಮಾನವರು ನಿರಂತರವಾದ ಕಲಿಕೆಯಿಂದ ಮತ್ತು ಮಾನವರಿಗೆ ಸಹಜವೆನ್ನಿಸುವ ಜೀವನವನ್ನು ಜೀವಿಸುವ ಮೂಲಕ ಆನಂದವನ್ನು ಪಡೆಯಬಹುದಾಗಿದೆ. ಜಗತ್ತು ಎಲ್ಲರಿಗೂ ಸಮಾನವಾಗಿ ಸಂಬಂಧಿಸಿದೆ ಎಂದು ಮತ್ತು ಯಾವುದು ಜೀವನದಲ್ಲಿ ಅತ್ಯಂತ ಅಮೂಲ್ಯವಾದದ್ದು ಎಂಬುದರ ಸರಿಯಾದ ತೀರ್ಮಾನ ಕೈಗೊಳ್ಳುವುದು ಸಾಧ್ಯವಾಗದಿದ್ದಾಗ ಮತ್ತು ಸಮಾಜವನ್ನು ಆವರಿಸಿರುವ ಆರ್ಥಹೀನ ಸಂಪ್ರದಾಯಗಳು ಮತ್ತ ರೂಢಿಗಳ ಕಾರಣದಿಂದ ನೋವನ್ನು ಅನುಭವಿಸಬೇಕಾಗುತ್ತದೆ ಎಂದು ಅವರು ನಂಬಿದ್ದರು. ನಂತರದಲ್ಲಿ ಈ ಚಿಂತನೆಗಳಲ್ಲಿ ಅನೇಕವನ್ನು ನಿರ್ಲೀಪ್ತತಾವಾದದಲ್ಲಿ ಬಳಸಿಕೊಳ್ಳಲಾಯಿತು.
ಈ ಸಂಗತಿಗಳನ್ನು ಮೊದಲ ಬಾರಿಗೆ ಸೂಚಿಸಿದ ತತ್ವಜ್ಞಾನಿ ಆ‍ಯ್‌೦ಟಿಸ್ಥೇನಸ್. ಕ್ರಿ.ಪೂ. ೫ನೇ ಶತಮಾನದಲ್ಲಿದ್ದ ಈತ ಸಾಕ್ರಟೀಸ್‌ನ ವಿದ್ಯಾರ್ಥಿಯಾಗಿದ್ದ. ನಂತರ ಇದನ್ನು ಮುಂದುವರೆಸಿದವ ಸೈನೋಪ್‌ನ ಡಯೋಜನೀಸ್. ಈತ ಅಥೆನ್ಸ್‌ನ ಬೀದಿಗಳಲ್ಲಿ ವಾಸವಾಗಿದ್ದ. ಡಯೋಜನೀಸ್‌ ಸಿನಿಕತೆಯನ್ನು ಅದರ ತಾರ್ಕಿಕ ತೀವ್ರಗತಿಗೆ ಕೊಂಡೊಯ್ದ ಮತ್ತು ಆತನನ್ನು ಮೂಲ ಮಾದರಿಯ ಸಿನಿಕ್ ತತ್ವಜ್ಞಾನಿ ಎಂದು ಕರೆಯುತ್ತಾರೆ. ಆತನ ನಂತರದಲ್ಲಿ ಕ್ರೇಟಸ್ ಆಫ್ ಥೀಬ್ಸ್ ತನ್ನ ಅತ್ಯಂತ ಹೆಚ್ಚಿನ ಶ್ರೀಮಂತಿಕೆಯನ್ನು ಬಿಟ್ಟುಕೊಟ್ಟು ತಾನು ಅಥೇನ್ಸಿನಲ್ಲಿ ಬಡ ಸಿನಿಕ ಜೀವನವನ್ನು ಪ್ರಾರಂಭಿಸುತ್ತಾನೆ. ಮೊದಲ ಶತಮಾನದಲ್ಲಿ ರೋಮ್ ಸಾಮ್ರಾಜ್ಯಶಾಹಿತ್ವದ ಪ್ರಾರಂಭದೊಂದಿಗೆ ಸಿನಿಕತೆಯೂ ಬೆಳೆಯಿತು, ಮತ್ತು ಈ ಸಮಯದಲ್ಲಿ ಸಿನಿಕರು ಈ ಶತಮಾನದಲ್ಲಿ ಈ ಸಾಮ್ರಾಜ್ಯದ ನಗರಗಳ ತುಂಬೆಲ್ಲ ಬೇಡುತ್ತಾ ಸಿನಿಕತೆಯನ್ನು ಪ್ರಚಾರ ಮಾಡುತ್ತಾ ಇದ್ದುದನ್ನು ಗಮನಿಸಬಹುದಾಗಿತ್ತು. ಇದು ನಂತರ ೫ನೇ ಶತಮಾನದ ಅಂತ್ಯದ ಹೊತ್ತಿಗೆ ಕಾಣೆಯಾಯಿತಾರೂ ಇದರ ಅನೇಕ ವಿರಕ್ತತೆ ಮತ್ತು ವಾಗ್ರೂಪಿ ಚಿಂತನೆಗಳನ್ನು ಪ್ರಾರಂಭಿಕ ಕ್ರಿಶ್ಚಿಯನ್ನರು ಬಳಸಿಕೊಂಡರು.
ಥೀಬ್ಸ್‌ನ ಕ್ರೇಟಸ್ ಸಿನಿಕ ಇತಿಹಾಸ ಮೂರನೇ ಪ್ರಮುಖ್ಯ ವ್ಯಕ್ತಿ. ಈತ ಅಥೇನ್ಸ್‌‌‍ನಲ್ಲಿ ಸಿನಿಕ ಜೀವನವನ್ನು ನಡೆಸುವ ಸಲುವಾಗಿ ತನ್ನ ದೊಡ್ಡ ಮೊತ್ತದ ಆಸ್ತಿಯನ್ನು ಕೈಬಿಟ್ಟ ವ್ಯಕ್ತಿ. ಈತ ಡಯೋಜನೀಸ್‌ನ ಶಿಷ್ಯ ಎನ್ನುತ್ತಾರೆ, ಆದರೆ ಅದು ನಿಶ್ಚಿತವಾಗಿ ತಿಳಿದಿಲ್ಲ. ತನ್ನನ್ನು ಪ್ರೀತಿಸಿದ್ದ ಮರೋನಿಯಾದ ಹಿಪ್ಪಾರ್ಚಿಯಾಳನ್ನ ಆತ ಮದುವೆ ಮಾಡಿಕೊಳ್ಳುತ್ತಾನೆ ಮತ್ತು ಅವರಿಬ್ಬರೂ ಅಥೇನ್ಸ್‌ನ ಬೀದಿಗಳಲ್ಲಿ ಬಿಕ್ಷುಕರಂತೆ ಬದುಕುತ್ತಾರೆ, ಆದರೆ ಅಲ್ಲಿ ಕ್ರೇಟಸ್‌ನನ್ನು ಬಹು ಮರ್ಯಾದೆಯಿಂದ ನೋಡಲಾಗುತ್ತದೆ. ಕ್ರೇಟಸ್‌ನ ನಂತರದ ಖ್ಯಾತಿ ಆತ ಅನಾಸಕ್ತಿವಾದವನ್ನು ಕಂಡುಹಿಡಿದ ಸಿಟಿಯಮ್‌ನ ಜೆನೊನ ಶಿಕ್ಷಕನಾದ ಎಂಬ ಕಾರಣಕ್ಕಾಗಿ ಇದೆ. ಅನಾಸಕ್ತಿವಾದದ ಪ್ರಾರಂಭದಲ್ಲಿ ಅದು ಸಿನಿಕತೆಯ ನೆರಳನ್ನು ಹೊಂದಿತ್ತು (ರಿಪಬ್ಲಿಕ್‌ ನಲ್ಲಿದ್ದ ಲೈಂಗಿಕ ಸಮಾನತೆಯ ಕುರಿತ ಜೆನೋನ ಸುಧಾರಣಾವಾದಿ ದೃಷ್ಟಿಕೋನ ಮುಂತಾದವು) ಎಂಬುದಕ್ಕೆ ಕ್ರೇಟಸ್‌ನ ಪ್ರಭಾವವಿತ್ತು ಎಂಬುದನ್ನು ಕಾಣಬಹುದಾಗಿದೆ.
ಪ್ರಾಚೀನ ಗ್ರೀಕ್ ಮತ್ತು ರೋಮನ್ ಸಿನಿಕರು ಸದ್ಗುಣವನ್ನು ಸಂತೋಷಕ್ಕೆ ಏಕೈಕ ಅಗತ್ಯವಾಗಿದೆ, ಮತ್ತು ಸಂತೋಷವನ್ನು ಪಡೆಯಲು ಸದ್ಗುಣವೇ ಸಾಕಷ್ಟಾಗುತ್ತದೆ. ಪ್ರಾಚೀನ ಸಿನಿಕರು ಎಲ್ಲವನ್ನೂ ತಿರಸ್ಕರಿಸುವ ಮಟ್ಟಕ್ಕೂ ಹೋದರೇ ಹೊರತೂ ಅವರು ತಮ್ಮ ಸದ್ಗುಣವನ್ನು ಹೆಚ್ಚಿಸಿಕೊಳ್ಳುವ ಪ್ರಯತ್ನವನ್ನೂ ಮಾಡಲಿಲ್ಲ, ಹಾಗಾಗಿ, ಸಿನಿಕರು ಎಂಬ ಹೆಸರನ್ನು, ಗ್ರೀಕ್ ಶಬ್ದ ದಿಂದ ಬಂದಿದ್ದು , ಅವರು ಸಮಾಜವನ್ನು, ಆರೋಗ್ಯವನ್ನು, ಕುಟುಂಬವನ್ನು ಮತ್ತು ಹಣವನ್ನು ತಿರಸ್ಕರಿಸಿದರು ಎಂಬ ಕಾರಣಕ್ಕಾಗಿ ಇಡಲಾಯಿತು, ಮತ್ತು ಆ ಮೂಲಕ ನಾಯಿಯಂತೆ ಎಂದು ಸೂಚಿಸಲಾಯಿತು. ಅವರು ಸಾಂಪ್ರದಾಯಿಕತೆಯಿಂದ ಮುಕ್ತಿ ಹೊಂದಲು ಬಯಸಿದರು ಮತ್ತು; ಸ್ವಯಂಪೂರ್ಣರಾಗಲು ಬಯಸಿದರು; ಹಾಗೂ ಪ್ರಕೃತಿಯೊಂದಿಗೆ ಸಾಮರಸ್ಯದಿಂದ ಬದುಕಲು ಬಯಸಿದರು. ಅದಕ್ಕೂ ಮೊದಲಿನ ಹಣ, ಅಧಿಕಾರ, ಅಥವಾ ಕೀರ್ತಿ ಮುಂತಾದವುಗಳು ಸಂಪೂರ್ಣ ಸದ್ಗುಣದ ಮತ್ತು ಸಂತೋಷದ ಜೀವಿತವನ್ನು ಸಾಗಿಸಲು ಅಗತ್ಯ ಎಂಬ ಚಿಂತನೆಯನ್ನು ತಿರಸ್ಕರಿಸಿದರು.
ಸ್ಟಾಯಿಸಿಸ್ಮ್‌ನ ಒಂದು ಆದರ್ಶ ರೂಪದಂತೆ ಸಿನಿಕತೆಯು ಕಂಡುಬಂದಿತು. ಇದು ಎಪಿಕ್ಟ್ಯೂಸ್‌ಗೆ ಮುಂಬರುವ ದಿನಗಳಲ್ಲಿ ಅದರ್ಶವಾದ ಸಿನಿಕ್‌ನ ಪ್ರಶಂಸೆಗೆ ಕಾರಣವಾಯ್ತು. ಎಪಿಕ್ಟ್ಯೂಸ್‌ನ ಪ್ರಕಾರ ಆದರ್ಶ ಸಿನಿಕನಾದವನು "ಒಳ್ಳೆಯದು ಮತ್ತು ಕೆಟ್ಟದ್ದು ಎಂದು ಒದ್ದಾಡುವ ಜನರಿಗೆ ಅವರು ಸುಮ್ಮನೆ ಒದ್ದಾಡುತ್ತಿದ್ದಾರೆ ಎಂಬುದನ್ನು ತಿಳಿಸಿಕೊಡುವ ಸಲುವಾಗಿ ಜ್ಯೂಸ್‌ನಿಂದ ಕಳುಹಿಸಲ್ಪಟ್ಟ ಒಬ್ಬ ಸಂದೇಶ ವಾಹಕ ಎಂಬುದನ್ನು ಅರಿತಿರಬೇಕು." ಆದರೆ ಎಪಿಕ್ಟ್ಯೂಸ್‌ನ ದುರದೃಷ್ಟವೆಂದರೆ ಈ ಸಮಯದ ಹಲವಾರು ಸಿನಿಕರು ಆದರ್ಶ ಸಿನಿಕರಾಗಿ ಬದುಕಲಿಲ್ಲ:"ಈ ಕಾಲದ ಸಿನಿಕರನ್ನು ಬಾಲ ಅಲ್ಲಾಡಿಸುತ್ತ ಆಜ್ಞೆಗಾಗಿ ಕಾದು ಕುಳಿತಿರುವ ನಾಯಿಗಳು. ಹಳೆಕಾಲದ ಸಿನಿಕರ ಆದರ್ಶವನ್ನು ಪಾಲಿಸಲು ಇವರಿಗ ಯಾವುದೇ ಅರ್ಹತೆ ಇಲ್ಲ. ಇವರ ವರ್ತನೆ ಗಾಳಿಗೆ ಗುದ್ದುವ ಕ್ರಿಯೆಯಷ್ಟೇ ನಿಷ್ಪ್ರಯೋಜಕ.
ಆದರೆ, ಡಯೋಜನೀಸ್‌ ಆ‍ಯ್‌೦ಟಿಸ್ಥೇನಸ್‌ನ ಬೋಧನೆಗಳನ್ನು ಅನುಸರಿಸಿದ ಮತ್ತು ಸ್ವಯಂಪೂರ್ಣತೆಯ ಜೀವನವನ್ನು ಬಯಸಿ ವಿರಕ್ತ , ಕಟ್ಟುನಿಟ್ಟಿನ , ಮತ್ತು ನಾಚಿಕೆಯನ್ನು ತ್ಯಜಿಸಿದ ಜೀವನವನ್ನು ನಡೆಸಿದ ಎಂಬುದು ಸತ್ಯವಾಗಿದೆ. ಆತನ ವಿರಕ್ತತೆಯ , ಲಜ್ಜೆರಹಿತ ವರ್ತನೆ , ಮತ್ತು ಆತನ ಕಟುವ್ಯಂಗ್ಯದ ನುಡಿಗಳ ("ಕೆಟ್ಟ ವ್ಯಕ್ತಿಗಳು ತಮ್ಮ ವಿಷಯಾಸಕ್ತಿಗಳಿಗೆ ಆಳು ಮಾಲೀಕನ ಮಾತಿಗೆ ಹೇಗೆ ಓಗೊಡುತ್ತಾನೋ ಹಾಗೆ ಓಗೊಡುತ್ತಾರೆ") ಕುರಿತು ನೂರಾರು ಕತೆಗಳಿವೆ. ಈ ಕಥೆಗಳಲ್ಲಿ ಎಷ್ಟು ನಿಜವೆಂಬುದನ್ನು ನಿರ್ಧರಿಸಲು ಸಾಧ್ಯವಿಲ್ಲವಾದರೂ ಇವು ಆ ವ್ಯಕ್ತಿಯ ವ್ಯಕ್ತಿತ್ವ ಹಾಗೂ ತನ್ನ ತಾತ್ವಿಕತೆಯ ಕುರಿತು ಆತನಿಗಿದ್ದ ಗಂಭೀರತೆಯನ್ನು ಸೂಚಿಸುತ್ತವೆ.
ಪ್ರಾಚೀನ ಸಿನಿಕರು ಹಳೆಯ ಸಾಮಾಜಿಕ ಮೌಲ್ಯಗಳನ್ನು ತಿರಸ್ಕರಿಸಿದರು ಮತ್ತು ಅವರು ದುರಾಸೆಯಂತಹ ಸ್ವಭಾವಗಳನ್ನು ದುಃಖಕ್ಕೆ ಮೂಲವೆಂಬ ಕಾರಣಕ್ಕಾಗಿ ಟೀಕಿಸಿದರು. ಅವರು ಹೀಗೆ ಈ ವಿಷಯಗಳ ಕುರಿತು ಒತ್ತು ನೀಡಿದ್ದನ್ನು ೧೮ನೇ ಶತಮಾನದ ಕೊನೆ ಮತ್ತು ೧೯ನೇ ಶತಮಾನದ ಪ್ರಾರಂಭದಲ್ಲಿ, ಸಿನಿಕತೆಯನ್ನು "ಒಂದು ತಿರಸ್ಕಾರದಿಂದ ಕೂಡಿದ ಅಥವಾ ಋಣಾತ್ಮಕವಾದ ಭಾವವೆಂದು ಪರಿಗಣಿಸಲಾಯಿತು, ಅದರಲ್ಲಿಯೂ ವಿಶೇಷವಾಗಿ ಇತರ ವ್ಯಕ್ತಿಗಳ ಉದ್ದೇಶಗಳ ಹಾಗೂ ಅವರ ವ್ಯಕ್ತಿತ್ವದ ಕುರಿತು ಅನುಮಾನ ವ್ಯಕ್ತಪಡಿಸುವಂತಹುದ್ದಾಗಿದೆ ಎಂದು ಪರಿಗಣಿಸಲಾಯಿತು." ಸಿನಿಕತೆ ಕುರಿತಾದ ಈ ಹೊಸ ವ್ಯಾಖ್ಯಾನವು "ಆಸೆಯಿಂದ ಬಿಡುಗಡೆ ಪಡೆಯುವ ಮೂಲಕ ಸದ್ಗುಣ ಹೊಂದುವುದು ಮತ್ತು ನೈತಿಕ ಮುಕ್ತಿ" ಎಂಬುದನ್ನು ಹೇಳುವ ಪ್ರಾಚೀನ ತತ್ವಕ್ಕೆ ವಿರೋಧವಾಗಿದೆ.
ಈ ರೀತಿಯಲ್ಲಿ ಒಬ್ಬ ಸಿನಿಕ ಯಾವುದೇ ಆಸ್ತಿಯನ್ನು ಹೊಂದಿರುವುದಿಲ್ಲ ಮತ್ತು ಸಾಂಪ್ರದಾಯಿಕವಾದ ಹಣ, ಕೀರ್ತಿ, ಅಧಿಕಾರ ಅಥವಾ ಗೌರವಗಳಿಗೆ ಯಾವುದೇ ಮೌಲ್ಯವನ್ನು ನೀಡುವುದಿಲ್ಲ. ಪ್ರಕೃತಿಯೊಂದಿಗೆ ಸಾಮರಸ್ಯದಿಂದ ಬದುಕುವುದಕ್ಕೆ ಕೇವಲ ಕನಿಷ್ಟ ಅಗತ್ಯತೆಗಳು ಸಾಕು, ಮತ್ತು ಸಾಂಪ್ರದಾಯಿಕವಾದ ಇತರ ಅಗತ್ಯಗಳ ಜಂಜಾಟದಿಂದ ತನ್ನನ್ನು ಬಿಡಿಸಿಕೊಳ್ಳುವ ಮೂಲಕ ಒಬ್ಬ ವ್ಯಕ್ತಿ ಮುಕ್ತನಾಗಬಹುದು. ಸಿನಿಕರು ಹರ್ಕ್ಯುಲಸ್‌ನನ್ನು ಆದರ್ಶ ಸಿನಿಕನನ್ನಾಗಿ ಆರಿಸಿಕೊಂಡರು. ಹರ್ಕ್ಯುಲಸ್ "ಸೆರ್ಬೆರಸ್ ಎಂಬ ಹೇಡ್ಸ್‌ನ ನಾಯಿಯನ್ನು ಭೂಗತ ಲೋಕದಿಂದ ತಂದವನಾದ್ದರಿಂದ ಆತ, ನಾಯಿ-ಮನುಷ್ಯನಾದ ಡಯೋಜನೀಸ್‌ನಿಗೆ ಹೆಚ್ಚು ಇಷ್ಟವಾಗುತ್ತಾನೆ."
ಲೂಸಿಯನ್ ಪ್ರಕಾರ, "ಸೆಬ್ರೆರಸ್‌ ಮತ್ತು ಸಿನಿಕ ನಾಯಿಯ ಮೂಲಕ ಸಂಬಂಧ ಹೊಂದಿದ್ದಾರೆ."
ಇಂತಹ ಸಿನಿಕ ರೀತಿಯ ಜೀವನವನ್ನು ಮಾಡಲು ನಿರಂತರವಾದ ತರಬೇತಿಯ ಅಗತ್ಯವಿದೆ, ಅದು ಕೇವಲ ಒಬ್ಬ ತನ್ನ ಮಾನಸಿಕ ಅನಿಸಿಕೆ ಮತ್ತು ತೀರ್ಮಾನಗಳ ಕುರಿತಂತೆ ಮಾತ್ರವಲ್ಲ ಆತ ದೈಹಿಕವಾಗಿಯೂ ತರಬೇತಿ ಪಡೆಯಬೇಕಾಗುತ್ತದೆ:
ಹೇಳುತ್ತಿದ್ದ ಪ್ರಕಾರ, ಎರಡು ರೀತಿಯ ತರಬೇತಿ ಅಭ್ಯಾಸಗಳಿವೆ: ಅವು ದೇಹ ಮತ್ತು ಮನಸ್ಸಿನ ಅಭ್ಯಾಸಗಳು; ಇದರಲ್ಲಿ ಮನಸ್ಸಿನ ತರಬೇತಿಯು ಆಚರಣೆಗೆ ತರುವಲ್ಲಿ ಬಹಳವಾಗಿ ಸಹಾಯಕವಾಗುತ್ತದೆ, ಹಾಗೂ ಇದು ಸದ್ಗುಣವನ್ನು ಪಾಲಿಸುವಲ್ಲಿ ಅತ್ಯಂತ ಸಹಾಯಕವಾಗುತ್ತದೆ; ಆದರೆ ದೈಹಿಕ ತರಬೇತಿಯಿಲ್ಲದೇ ಅದು ಅಪೂರ್ಣವಾಗಿ ಉಳಿಯುತ್ತದೆ, ಏಕೆಂದರೆ ಆರೋಗ್ಯ ಮತ್ತು ಕಸುವು ಒಳ್ಳೆಯದರ ಆಚರಣೆಗೆ ಬಹಳ ಅವಶ್ಯಕವಾಗಿವೆ, ಮತ್ತು ಇದು ದೇಹ ಮತ್ತು ಮನಸ್ಸು ಎರಡರ ಮೇಲೂ ಅವಲಂಬಿತವಾಗಿರುತ್ತದೆ.
ಸಿನೋಪ್‌ನ ಡಯೋಜನೀಸ್‌ ಸಿನಿಕತೆಯ ಕಥೆಯಲ್ಲಿ ಅತ್ಯಂತ ಪ್ರಮುಖ ವ್ಯಕ್ತಿಯಾಗಿ ಬರುತ್ತಾನೆ. ಸಿನೋಪ್‌ನಲ್ಲಿ ಆತನ ತಂದೆ ಈತನ ಒಂದು ಪದ ಪ್ರಯೋಗದ ಕಾರಣದಿಂದ ತೊಂದರೆಗೊಳಗಾದಾಗ ತನ್ನ ನಗರವನ್ನು ಬಿಟ್ಟು ಅಥೇನ್ಸ್‌ಗೆ ಬರುತ್ತಾನೆ. (ಆತ ಬಳಸಿದ " " ಎಂಬ ಬಳಕೆ ನಂತರದಲ್ಲಿ ಡಯೋಜನೀಸ್‌‌ನ ಸಾಂಪ್ರದಾಯಿಕ ಮೌಲ್ಯವನ್ನು ತಿರಸ್ಕರಿಸಿದುದರ ಸೂಚನೆಗಾಗಿ ಹೆಚ್ಚು ಪ್ರಚಲಿತವಾಗಿ ಬಳಸಲಾಗುತ್ತದೆ.) ನಂತರದ ಸಂಪ್ರದಾಯಗಳು ಡಯೋಜನೀಸ್‌ ಆ‍ಯ್‌೦ಟಿಸ್ಥೇನಸ್‌‌ನ ಶಿಷ್ಯನಾದನೆಂದು ಹೇಳುತ್ತವೆ, ಆದರೆ ಅವರಿಬ್ಬರೂ ಒಮ್ಮೆಯಾದರೂ ಭೇಟಿಯಾಗಿದ್ದರೇ ಎಂಬುದು ಖಚಿತವಾಗಿಲ್ಲ.
ಜೀವನದ ಉದ್ದೇಶ ಆನಂದವಾಗಿದೆ ಮತ್ತು ಅದರ ಗುರಿ ಪ್ರಕೃತಿಯೊಂದಿಗೆ ಸಾಮರಸ್ಯದಿಂದ ಬದುಕುವುದು.
ಸಂತೋಷವು ಸ್ವಯಂತೃಪ್ತತೆಯಲ್ಲಿರುತ್ತದೆ ಮತ್ತು ಅದು ಅತ್ಯಂತ ಉನ್ನತವಾದ ಮನಃಸ್ಥಿತಿಯಾಗಿರುತ್ತದೆ.
ಸದ್ಗುಣವನ್ನು ಪಡೆಯಬೇಕಾದರೆ ಒಬ್ಬ ವ್ಯಕ್ತಿ ಆಸ್ತಿ, ಕೀರ್ತಿ ಅಥವಾ ಅಧಿಕಾರ ಮುಂತಾದವುಗಳ ಸೆಳೆತದಿಂದ ತಪ್ಪಿಸಿಕೊಂಡು ಪ್ರಕೃತಿಯೊಂದಿಗೆ ಸಾಮರಸ್ಯದಿಂದ ಬದುಕಬೇಕು.
ಯಾವುದೂ ಸ್ಥಿರವಾದ್ದರಿಂದ ಯಾವುದರ ಮೇಲೂ ನಂಬಿಕೆಯಿಡದೇ ಜಗತ್ತಿನಿಂದ ನಿರ್ಲೀಪ್ತರಾಗಿರಬೇಕು.
ನಾಲ್ಕನೇ ಶತಮಾನ ಮತ್ತು ಮೂರನೇ ಶತಮಾನದಲ್ಲಿ ಅನೇಕ ಇತರೆ ಸಿನಿಕರು ಇದ್ದರು. ಅವರಲ್ಲಿ ಒನ್‌ಸಿಕ್ರಿಟಸ್‌ ಮತ್ತು ನೀತಿವ್ಯಂಗ್ಯವಾದಿ ಬೊರಿಸ್ತೇನ್ಸ್‌ನ ಬಿಯಾನ್‌, ಗದಾರಾದ ಮೆನಿಪ್ಪಸ್‌ ಮುಂತಾದವರನ್ನು ಹೆಸರಿಸಬಹುದು. ಅದೇನೆ ಇದ್ದರೂ ಕ್ರಿ.ಪೂ ಮೂರನೇ ಶತಮಾನದಲ್ಲಿ ನಿರಾಸಕ್ತವಾದ ಉಚ್ಚ್ರಾಯ ಸ್ಥಿತಿಯಲ್ಲಿದ್ದ ಕಾರಣದಿಂದಾಗಿ ಸಿನಿಕತೆಯ ಕಣ್ಮರೆಯಾಗಲು ಪ್ರಾರಂಭವಾಯಿತು.
ಮತ್ತು ರೋಮನ್‌ ಸಾಮ್ರಾಜ್ಯದ ಕಾಲದವರೆಗೂ ಸಿನಿಕತೆ ಮುಂಚೂಣಿಗೆ ಬರಲಿಲ್ಲ.
ಇವುಗಳ ಅರ್ಥ ಸಿನಿಕ ಸಮಾಜದಿಂದ ಬೇರೆಯಾಗುತ್ತಾನೆ ಎಂಬುದಲ್ಲ, ಅದರ ಹೊರತಾಗಿ, ಸಿನಿಕ ಸಮಾಜದ ಕಣ್ಣಿನ ಎದುರಿನಲ್ಲಿಯೇ ಸಂಪೂರ್ಣವಾಗಿ ಜೀವಿಸುತ್ತಾನೆ ಮತ್ತು ಸಮಾಜವು ಆತನ ಅಸಾಂಪ್ರದಾಯಿಕವಾದ ವರ್ತನೆಗಾಗಿ ಆತನ ಮೇಲೆ ಯಾವುದೇ ರೀತಿಯ ಅವಮಾನ ಮಾಡಿದಾಗಲೂ ಆತ ನಿರ್ಲೀಪ್ತನಾಗಿಯೇ ಇರುತ್ತಾನೆ. ಸಿನಿಕರು ಕಾಸ್ಮೋಪಾಲಿಟನಿಸಮ್‌ನ ಚಿಂತನೆಯನ್ನು ಹುಟ್ಟುಹಾಕಿದರು ಎಂದು ಹೇಳಲಾಗುತ್ತದೆ: ನೀನು ಎಲ್ಲಿಂದ ಬಂದಿದ್ದೀ ಎಂದು ಕೇಳಿದಾಗ, ಡಯೋಜನೀಸ್‌ ಹೇಳಿದ "ನಾನು, ಜಗತ್ತಿನ ಪ್ರಜೆ."
ಎರಡನೇ ಶತಮಾನದಲ್ಲಿ ತನ್ನದೇ ಆದ ತತ್ವಶಾಸ್ತ್ರವನ್ನು ಹುಟ್ಟುಹಾಕಿದ ಸ್ಟಾಯ್‌ಸಿಸಮ್‌ನಂತೆ ಸಿನಿಕತೆಯು ನಾಲ್ಕನೇ ಶತಮಾನದಲ್ಲಿ ಬೆಳವಣಿಗೆಯನ್ನು ಕಂಡುಕೊಂಡಿತು.‌ ಚಕ್ರವರ್ತಿ ಜ್ಯೂಲಿಯನ್‌ ಎಪಿಕ್ಟ್ಯೂಸ್‌ ಅನ್ನು ಇಷ್ಟಪಡುತ್ತಿದ್ದ ಅಲ್ಲದೆ ಆದರ್ಶ ಸಿನಿಕತೆಯನ್ನು ಗೌರವಿಸುತ್ತಿದ್ದು, ನಿಜವಾಗಿ ಸಿನಿಕತೆಯನ್ನು ಅಳವಡಿಸಿಕೊಂಡಿದ್ದವರನ್ನು ದೂಷಣೆ ಮಾಡುತ್ತಿದ್ದ.
ಸಿನಿಕತೆ ಕೇವಲ ನೈತಿಕತೆಯ ಮೇಲೆ ಕೇಂದ್ರೀಕೃತವಾಗಿದ್ದರೂ, ಸಿನಿಕ ತತ್ವವು ಹೆಲೆನಿಸ್ಟಿಕ್ ಜಗತ್ತಿನ ಮೇಲೆ ಗಂಭೀರವಾದ ಪರಿಣಾಮವನ್ನುಂಟುಮಾಡಿತು, ನಂತರದಲ್ಲಿ ಇದು ಅನಾಸಕ್ತಿವಾದಕ್ಕೆ ಅತ್ಯಂತ ದೊಡ್ಡ ಪ್ರಭಾವನ್ನು ಬೀರಿತು. ಕ್ರಿ.ಪೂ.೨ನೇ ಶತಮಾನದ ಅನಾಸಕ್ತ ಅಪೊಲೋಡೋರಸ್ ಬರವಣಿಗೆಯು ಪ್ರಕಾರ "ಸಿನಿಕತೆ ಸದ್ಗುಣಶೀಲತೆಗೆ ಅತ್ಯಂತ ಸುಲಭದ ಹಾದಿ."
ಹೆಲೆನಿಸ್ಟಿಕ್ ತತ್ವಜ್ಞಾನಗಳಲ್ಲಿ ಅತ್ಯಂತ ಪ್ರಖರವಾದುದೆಂದರೆ ಸಿನಿಕತೆ. ಅನಶ್ಚಿತತೆಯ ಕಾಲದಲ್ಲಿ ವ್ಯಕ್ತಿಗಳಿಗೆ ಸಂತೋಷ ಮತ್ತು ನೋವಿನಿಂದ ಮುಕ್ತವಾಗಿರುವ ಸಾಧ್ಯತೆಯನ್ನು ಇದು ನೀಡಿತು. ಯಾವುದೇ ಅಧಿಕೃತ ಸಿನಿಕ ಸಿದ್ಧಾಂತವಿಲ್ಲವಾಗಿದ್ದರೂ, ಸಿನಿಕತೆಯ ಮೂಲ ತತ್ವಗಳನ್ನು ಈ ರೀತಿಯಾಗಿ ಸಾರಾಂಶದಲ್ಲಿ ನೀಡಬಹುದಾಗಿದೆ:
ಒಬ್ಬ ಆದರ್ಶ ಸಿನಿಕ ಧರ್ಮದೀಕ್ಷೆಗೊಳಗಾಗುತ್ತಾನೆ; ಮತ್ತು ಕಾವಲುನಾಯಿಯಂತೆ ಕೆಲಸ ಮಾಡುತ್ತಾನೆ, ಮತ್ತು ಜನರು ತಪ್ಪು ಮಾಡಿದಾಗ ಕಂಡುಹಿಡಿಯುವುದು ಅವನ ಕೆಲಸವಾಗಿರುತ್ತದೆ. ಸಿನಿಕನ ಜೀವನವು ಪ್ರತಿನಿತ್ಯದ ಸಾಂಪ್ರದಾಯಿಕತೆಯಲ್ಲಿರುವ ತಪ್ಪು ಕಲ್ಪನೆಗಳನ್ನು ಎತ್ತಿ ತೋರಿಸುತ್ತದೆ.
ಐದನೇ ಶತಮಾನದ ಕೊನೆಯಲ್ಲಿದ್ದ ಎಮೆಸಾದ ಸಾಲ್ಲ್ಯೂಸ್ಟಿಯಸ್ ಶಾಸ್ತ್ರೀಯ ಇತಿಹಾಸದ ಪ್ರಕಾರ ಗುರುತಿಸಲ್ಪಟ್ಟ ಕೊನೆಯ ಸಿನಿಕನಾಗಿದ್ದಾನೆ. ನವಪ್ಲೇಟೋವಾದದ ತತ್ವಶಾಸ್ತ್ರದ ವಿದ್ಯಾರ್ಥಿಯಾದ ಅಲೆಕ್ಸಾಂಡ್ರಿಯಾದ ಇಸಿಡೋರ್‌ ಇವನು ತನ್ನ ಜೀವನವನ್ನು ಸಿನಿಕ ವೈರಾಗ್ಯದಲ್ಲಿ ಕಳೆದನು.
ಆಡ್ರಿಯಾನೊ, ರೊನಾಲ್ಡೊ ಮತ್ತು ಕಾಕಾ ರೊಂದಿಗೆ ಪ್ರಖ್ಯಾತಿ ಪಡೆದ ಆಕ್ರಮಣಕಾರಿ ಕ್ರೀಡಾಳುಗಳ "ಮಾಂತ್ರಿಕ ಚತುಷ್ಠಯ "ಯದ ಭಾಗವಾಗಿ ರೊನಾಲ್ಡಿನೊ 2006 ವಿಶ್ವಕಪ್ ಫೈನಲ್ಸ್ ಪಂದ್ಯಗಳಲ್ಲಿ ಬ್ರೆಜಿಲ್‌‌ನ ಎಲ್ಲ ಐದು ಪಂದ್ಯಗಳಲ್ಲಿ ಪಾಲ್ಗೊಂಡರು. ಆದಾಗ್ಯೂ ನಾಲ್ವರೂ ಸೇರಿ ಕೇವಲ ಐದು ಗೋಲು ಮಾತ್ರ ಗಳಿಸಲು ಶಕ್ತರಾದರು.ಪಂದ್ಯಾವಳಿಯಲ್ಲಿ ಒಟ್ಟಾರೆ ಬ್ರೆಜಿಲ್ ನಿರಾಶಾದಾಯಕ ಪ್ರದರ್ಶನ ನೀಡಿತು. ಜಪಾನ್ ವಿರುದ್ಧ 4-1 ಗ್ರೂಪ್ ಹಂತದ ಜಯದಲ್ಲಿ ಕೇವಲ ಗಿಲ್ಬರ್ಟೊ ಬಾರಿಸಿದ ಗೋಲಿಗೆ ನೆರವು ನೀಡಿದ್ದನ್ನು ಬಿಟ್ಟರೆ ಸ್ವತಃ ಒಂದು ಗೋಲೂ ಗಳಿಸದೇ,ಅಂತಾರಾಷ್ಟ್ರೀಯ ವೃತ್ತಿಜೀವನದ ಒಟ್ಟಾರೆ ಪ್ರದರ್ಶನದಲ್ಲಿ ಅವರ ಸಾಧನೆ ಕಳಪೆಯೆನಿಸಿತು. ಕ್ವಾರ್ಟರ್ಫೈನಲ್ ಪಂದ್ಯದಲ್ಲಿ ಬ್ರೆಜಿಲ್ ತಂಡವನ್ನು ಫ್ರಾನ್ಸ್ 1-0 ಗೋಲಿನಿಂದ ಸೋಲಿಸಿದಾಗ ರೊನಾಲ್ಡಿನೊ ಪ್ರಾಮುಖ್ಯತೆ ಕಳೆದುಕೊಂಡರು. ಇಡೀ ಪಂದ್ಯದಲ್ಲಿ ಬ್ರೆಜಿಲ್ ಗೋಲಿನತ್ತ ಕೇವಲ ಒಂದೇ ಒಂದು ಹೊಡೆತ ಬಾರಿಸಿತ್ತು.
ಸ್ವದೇಶಕ್ಕೆ ಹಿಂತಿರುಗಿದ ಕೂಡಲೇ ತಂಡವು ಬ್ರೆಜಿಲ್ ಫುಟ್ಬಾಲ್ ಅಭಿಮಾನಿಗಳು ಮತ್ತು ಮಾಧ್ಯಮದಿಂದ ಕಟು ಟೀಕೆಗೆ ಗುರಿಯಾಯಿತು. ವಿಶ್ವಕಪ್ ಪಂದ್ಯಾವಳಿಯಿಂದ ಬ್ರೆಜಿಲ್ ನಿರ್ಗಮಿಸಿದ ಎರಡು ದಿನಗಳ ನಂತರ ಜುಲೈ 3ರಂದು ಅಭಿಮಾನಿಗಳು ದಾಂಧಲೆ ಮಾಡಿದರು.ಆ ಸಂದರ್ಭದಲ್ಲಿ ಗಲಭೆಕೋರರು, 7.5 ಮೀಟರ್ ಉದ್ದದ ಫೈಬರ್ಗ್ಲಾಸ್ ಮತ್ತು ರೆಸಿನ್‌ನಿಂದ ನಿರ್ಮಿಸಿದ ಚಾಪೆಕೊನಲ್ಲಿರುವ ರೊನಾಲ್ಡಿನೊ ಪ್ರತಿಮೆಗೆ ಬೆಂಕಿ ಹಚ್ಚಿ ಧ್ವಂಸಮಾಡಿದರು. ರೊನಾಲ್ಡಿನೊ ಪ್ರಥಮ ವಿಶ್ವಮಟ್ಟದ ಕ್ರೀಡಾಳು ವಾರ್ಷಿಕ ಪ್ರಶಸ್ತಿ ಗಳಿಸಿದ ನೆನಪಿಗಾಗಿ 2004ರಲ್ಲಿ ಈ ಪ್ರತಿಮೆ ಸ್ಥಾಪಿಸಲಾಗಿತ್ತು.
ಅದೇ ದಿನ ರೊನಾಲ್ಡಿನೊ ಆಡ್ರಿಯಾನೊ ಜತೆ ಬಾರ್ಸಿಲೋನಾಗೆ ಹಿಂತಿರುಗಿ ತಮ್ಮ ನಿವಾಸದಲ್ಲಿ ಸಂತೋಷಕೂಟ ಹಮ್ಮಿಕೊಂಡು, ರಾತ್ರಿ ಕ್ಲಬ್‌ನಲ್ಲಿ ನಡೆದಂತೆ ಮರುದಿನ ಬೆಳಗಿನ ಜಾವದವರೆಗೆ ಸಂತೋಷಕೂಟದಲ್ಲಿ ಮುಳುಗಿದರು. ಅನೇಕ ಮಂದಿ ಬ್ರೆಜಿಲ್ ಅಭಿಮಾನಿಗಳ ಭಾವನೆಗೆ ನೋವುಂಟಾಯಿತು. ತಂಡದ ಒಟ್ಟಾರೆ ಪ್ರಯತ್ನದ ಕೊರತೆ ಮತ್ತು ಪಂದ್ಯಾವಳಿಯಲ್ಲಿ ಸೋತಿದ್ದರಿಂದ ತಮಗೆ ಮೋಸವಾಯಿತೆಂದು ಅಭಿಮಾನಿಗಳು ಭಾವಿಸಿದ್ದರು.
2002ರಲ್ಲಿ ರೊನಾಲ್ಡೊ ಮತ್ತು ರಿವಾಲ್ಡೊ ಜತೆ ಪ್ರಬಲ ಆಕ್ರಮಣಕಾರಿ ತಂಡದ ಭಾಗವಾಗಿ ರೊನಾಲ್ಡಿನೊ 2002ರ ತಮ್ಮ ಪ್ರಥಮ ವಿಶ್ವಕಪ್‌ನಲ್ಲಿ ಭಾಗವಹಿಸಿದರು. 1999ರ ಕೋಪಾ ಅಮೆರಿಕ ವಿಜೇತ ತಂಡದಲ್ಲಿ ಕೂಡ ಅವರಿದ್ದರು. ಐದು ಪಂದ್ಯಗಳಲ್ಲಿ ಅವರು ಎರಡು ಗೋಲು ಗಳಿಸಿದರು. ಪ್ರಥಮ ಗೋಲು ಚೀನಾ ವಿರುದ್ಧದ ಗ್ರೂಪ್ ಹಂತದ ಪಂದ್ಯದಲ್ಲಿ ಬಂದಿತು. ಆ ಪಂದ್ಯವನ್ನು ಬ್ರೆಜಿಲ್ 4-0ಯಿಂದ ಗೆದ್ದುಕೊಂಡಿತು. ಜೂನ್ 21ರಂದು ಇಂಗ್ಲೆಂಡ್ ವಿರುದ್ಧ ಕ್ವಾರ್ಟರ ಫೈನಲ್ ಪಂದ್ಯದಲ್ಲಿ ಅವರ ಎರಡನೇ ಗೋಲು ವಿಜಯದ ಗೋಲಾಗಿತ್ತು. 50ನೇ ನಿಮಿಷದಲ್ಲಿ,ರೊನಾಲ್ಡಿನೊ 35 ಮೀಟರ್ ದೂರದಿಂದ ಫ್ರೀ-ಕಿಕ್ ಪಡೆದು ಇಂಗ್ಲೆಂಡ್ ಗೋಲ್‌ಕೀಪರ್ ಡೇವಿಡ್ ಸೀಮನ್ ಕಣ್ತಪ್ಪಿಸಿ ಗೋಲು ಬಾರಿಸಿ ಬ್ರೆಜಿಲ್‌ಗೆ 2-1 ಜಯ ತಂದರು. ಆದರೆ ಇಂಗ್ಲೆಂಡ್ ರಕ್ಷಕ ಆಟಗಾರ ಡ್ಯಾನಿ ಮಿಲ್ಸ್ ವಿರುದ್ಧದ ಅಸಹ್ಯ ವರ್ತನೆಯ ಕಾರಣದಿಂದಾಗಿ 7 ನಿಮಿಷಗಳ ಬಳಿಕ ಅವರನ್ನು ಹೊರಕ್ಕೆ ಕಳಿಸಲಾಯಿತು. ಸೆಮಿಫೈನ‌ಲ್ ಪಂದ್ಯದಲ್ಲಿ ಅವರನ್ನು ಅಮಾನತುಗೊಳಿಸಲಾಯಿತು. ಫೈನಲ್‌ನಲ್ಲಿ ಬ್ರೆಜಿಲ್ ಆರಂಭದ ಲೈನ್‌ಅಪ್‌ಗೆ ಹಿಂತಿರುಗಿ ಜರ್ಮನಿ ವಿರುದ್ಧ 2-0 ವಿಜಯ ಗಳಿಸಿ, ಬ್ರೆಜಿಲ್ ಐದನೇ ಬಾರಿಗೆ ವಿಶ್ವಕಪ್ ಗೆದ್ದ ಹಿರಿಮೆಗೆ ಪಾತ್ರವಾಯಿತು.
ರೊನಾಲ್ಡಿನೊ 2006ರ ಜನವರಿಯಲ್ಲಿ ಸತತ ಮ‌ೂರನೇ ಬಾರಿಗೆ ವರ್ಷದ ತಂಡ ಗೌರವಕ್ಕೆ ಪಾತ್ರರಾದರು. ಅಲ್ಲದೇ ಸ್ವದೇಶಿ ನೆಲದಲ್ಲಿನ '05-06 ಚಾಂಪಿಯನ್ಸ್ ಲೀಗ್ ಕ್ವಾರ್ಟರ್ಫೈನಲ್ಸ್‌ನಲ್ಲಿ 2-0 ವಿಜಯದೊಂದಿಗೆ ಬೆನ್‌ಫಿಕ ತಂಡವನ್ನು ಬಾರ್ಸಿಲೋನಾ ಹೊರದೂಡುವಲ್ಲಿ ಒಂದು ಗೋಲಿನ ಕೊಡುಗೆ ನೀಡಿದರು. ಲುಡೋವಿಕ್ ಗಿಲಿ ಸರಣಿಯ ಏಕೈಕ ಗೋಲ್ ಗೆ ರೊನಾಲ್ಡಿನೊ ನೆರವಾಗಿ, ಮಿಲನ್‌್ ವಿರುದ್ಧದ ಸೆಮಿಫೈನಲ್ ಪಂದ್ಯದಲ್ಲಿ 1-0 ವಿಜಯದ ಬಳಿಕ,ಬಾರ್ಸಿಲೋನಾ ಚಾಂಪಿಯನ್ಸ್ ಲೀಗ್ ಫೈನಲ್ ತಲುಪಿತು. 2006 ಮೇ 17ರ ಫೈನಲ್‌ನಲ್ಲಿ ಆರ್ಸೆನಲ್ ತಂಡವನ್ನು 2-1 ರಿಂದ ಸೋಲಿಸಿ ವಿಜಯಶಾಲಿಯಾಯಿತು. ಎರಡು ವಾರಗಳ ಮುಂಚೆಯೇ, ಬಾರ್ಸಿಲೋನಾ ಸೆಲ್ಟಾ ವಿಗೊ ವಿರುದ್ಧ 1-0 ವಿಜಯದೊಂದಿಗೆ ತನ್ನ ಎರಡನೇ ನೇರ ಲಾ ಲಿಗಾ ಪ್ರಶಸ್ತಿ ಕಬಳಿಸಿ ರೊನಾಲ್ಡಿನೊಗೆ ವೃತ್ತಿ ಜೀವನದ ಪ್ರಥಮ ಡಬಲ್ ಗೆಲುವು ತಂದುಕೊಟ್ಟಿತು. ಎಲ್ಲ ಸ್ಪರ್ಧೆಗಳಲ್ಲಿ ವೃತ್ತಿ ಜೀವನದ ಅತ್ಯುತ್ತಮ ಎನ್ನಲಾದ 26 ಗೋಲು ಗಳಿಸಿ ಆ ಕ್ರೀಡಾವಧಿಯನ್ನು ಮುಗಿಸಿದರು. ಅಲ್ಲದೇ 2005-06ರ ಚಾಂಪಿಯನ್ಸ್ ಲೀಗ್ ವರ್ಷದ ಆಟಗಾರರಾಗಿ ಹೆಸರಿಸಲ್ಪಟ್ಟರು.
ಮಾರ್ಚ್ 27, 2007ರ ಚಿಲಿ ವಿರುದ್ಧ 4-0 ವಿಜಯದಲ್ಲಿ ಎರಡು ಗೋಲು ಗಳಿಸಿದರು. ಫೆಡರೇಷನ್ಸ್ ಕಪ್ 2005ನೇ ಫೈನಲ್ ಬಳಿಕ ಇದು ಪ್ರಥಮ ಗೋಲೆಂದು ಗುರುತಿಸಲ್ಪಟ್ಟಿತು.ಹೀಗೆ ಸುಮಾರು 2 ವರ್ಷಗಳವರೆಗೆ ಮುಂದುವರಿದ ಅವರ ಗೋಲುರಹಿತದ ಕಪ್ಪು ಗೆರೆ ಮಾಯವಾಗಿ ಅಂತ್ಯಗೊಂಡಿತು. ಕೆಲವು ಪಂದ್ಯಾವಳಿ ನಂತರ ವಿಶ್ರಾಂತಿ ನೀಡುವಂತೆ ಕೇಳಿದ ಬಳಿಕ 2007ರ ಕೋಪಾ ಅಮೆರಿಕ ಪಂದ್ಯಾವಳಿಗೆ ಅವರಿಗೆ ಅಹ್ವಾನದ ಕರೆಕಳುಹಿಸಲಿಲ್ಲ. ಯುಕಾಡೆರ್ ವಿರುದ್ಧ ಸೌಹಾರ್ದ ಪಂದ್ಯದಲ್ಲಿ ಬ್ರೆಜಿಲ್ 5-0ಗಳಿಂದ ಸೌಹಾರ್ದ ಜಯಗಳಿಸಿತು. ಸ್ಪೇನ್‌ಗೆ ತೀರಾ ತಡವಾಗಿ ಹಿಂತಿರುಗಿದ ರೊನಾಲ್ಡಿನೊಗೆ ಅಕ್ಟೋಬರ್ 18ರಂದು ಬಾರ್ಸಿಲೋನಾ ಸುಧೀರ್ಘ ವಿಶ್ರಾಂತಿ ನೀಡುವ ಮೂಲಕ ವಿವಾದ ಸೃಷ್ಟಿಸಿತು. ರೊನಾಲ್ಡಿನೊ ಮತ್ತು ಅನೇಕ ಬ್ರೆಜಿಲ್ ಆಟಗಾರರು ಐಷಾರಾಮಿ ರಿಯೊ ಡಿ ಜೆನೈರೊ ರಾತ್ರಿಕ್ಲಬ್‌ನಲ್ಲಿ ರಾತ್ರಿಇಡೀ ಸಂತೋಷಕೂಟದಲ್ಲಿ ಮುಳುಗಿ ವಿಜಯದ ಸಂಭ್ರಮ ಆಚರಿಸಿದ್ದರು. ಮರುದಿನ ಬೆಳಿಗ್ಗೆ 11 ಗಂಟೆ ಸುಮಾರಿಗೆ ರೊನಾಲ್ಡಿನೊ ಮಾಧ್ಯಮದ ಕಣ್ಣುತಪ್ಪಿಸಿ ಕಾರಿನ ಢಿಕ್ಕಿಯಲ್ಲಿ ಕುಳಿತು ಅಲ್ಲಿಂದ ಪರಾರಿಯಾದರೆಂದು ಆರೋಪಿಸಲಾಗಿತ್ತು.
ಬ್ರೆಜಿಲ್ ನ ರಿಯೊ ಗ್ರಾಂಡೆ ಡೊ ಸಲ್ ರಾಜ್ಯದ ರಾಜಧಾನಿ ಪೊರ್ಟೊ ಅಲೆಗ್ರೆ ನಗರದಲ್ಲಿ ರೊನಾಲ್ಡಿನೊ ಜನಿಸಿದರು. ಅವರ ತಾಯಿ ಡೋನಾ ಮಿಗುಲಿನಾ,ಮಾರಾಟ ಪ್ರತಿನಿಧಿಯಾಗಿ, ನಂತರ ಓದಿ ದಾದಿ ಕೆಲಸಕ್ಕೆ ಸೇರಿಕೊಂಡರು. ಅವರ ತಂದೆ ಜೋವೊ ಹಡಗುಕಟ್ಟುವ ಕಾರ್ಮಿಕ ಮತ್ತು ಸ್ಥಳೀಯ ಎಸ್ಪೋರ್ಟೆ ಕ್ಲಬ್ ಕ್ರುಜೆರೊ ಪರ ಫುಟ್ಬಾಲ್ ಆಟಗಾರರಾಗಿದ್ದರು. ರೊನಾಲ್ಡಿನೊ ಚಿಕ್ಕವನಿದ್ದಾಗ, ಆತನ ತಂದೆ ಮನೆ ಆವರಣದಲ್ಲಿನ ಈಜುಕೊಳದಲ್ಲಿ ಮಾರಣಾಂತಿಕ ಹೃದಯಾಘಾತಕ್ಕೆ ಈಡಾದರು. ರೊನಾಲ್ಡಿನೊರ ಹಿರಿಯ ಸೋದರ ರೊಬರ್ಟೊ ಗ್ರೆಮಿಯೊ ಪರ ಸಹಿ ಹಾಕಿದ ಬಳಿಕ, ಪೋರ್ಟೊ ಅಲೆಗ್ರೆಯ ಗುವಾರುಜಾದ ಪ್ರದೇಶದಲ್ಲಿ ಸ್ಥಿತಿವಂತರು ವಾಸಿಸುವ ವಿಭಾಗದ ಮನೆಯೊಂದಕ್ಕೆ ವಾಸಕ್ಕಾಗಿ ಅವರ ಕುಟುಂಬ ತೆರಳಿತು. ಕ್ಲಬ್‌ನಲ್ಲೇ ಉಳಿದುಕೊಳ್ಳಲು ರೊಬರ್ಟೊಗೆ ಗ್ರೇಮಿಯೊ ನೀಡಿದ ಕೊಡುಗೆ ಇದಾಗಿತ್ತು. ಆದರೆ ರೊಬರ್ಟೊ ಅವರು ಗಂಭೀರ ಗಾಯಾಳು ಆಗಿದ್ದರಿಂದ ಅವರ ವೃತ್ತಿಪರಜೀವನ ಮೊಟಕುಗೊಂಡಿತು.
ರೊನಾಲ್ಡಿನೊ ವೃತ್ತಿಜೀವನವು ಮುಖ್ಯ ಕೋಚ್ ಲಿಯಾಮ್ ಹಿಗ್ಗಿನ್ಸ್ ರ ಮಾರ್ಗದರ್ಶನದಲ್ಲಿ ಗ್ರೇಮಿಯೊ ಯುವ ತಂಡದೊಂದಿಗೆ ಆರಂಭವಾಯಿತು. 1998ರ ಕೋಪಾ ಲಿಬರ್ಟ‌ಡೋರ್ಸ್‌ ಪಂದ್ಯದಲ್ಲಿ ಅವರು ಹಿರಿಯರ ತಂಡಕ್ಕೆ ಚೊಚ್ಚಲ ಪ್ರವೇಶ ಮಾಡಿದರು. 2001ರಲ್ಲಿ ಆರ್ಸೆನೆಲ್ ಕ್ಲಬ್ ರೊನಾಲ್ಡೊ ಅವರನ್ನು ಕ್ರೀಡೆಗಾಗಿ ಸಹಿ ಪಡೆಯಲು ಆಸಕ್ತಿ ವ್ಯಕ್ತಪಡಿಸಿತು. ಆದರೆ ರೊನಾಲ್ಡಿನೊ ಸಾಕಷ್ಟು ಅಂತಾರಾಷ್ಟ್ರೀಯ ಪಂದ್ಯಗಳನ್ನಾಡದ ಮತ್ತು -ಐರೋಪ್ಯ ತಂಡದ ಸದಸ್ಯನಲ್ಲವಾದ್ದರಿಂದ ಪರವಾನಗಿ ಅಸಾಧ್ಯವಾಗಿ ಆರ್ಸೆನಲ್ ಸೇರ್ಪಡೆ ಪ್ರಯತ್ನ ಕುಸಿದುಬಿತ್ತು. ಸ್ಕಾಟಿಷ್ ಪ್ರೀಮಿಯರ್ ಲೀಗ್ ಸೈಡ್ ಸೇಂಟ್ ಮಿರೆನ್ ಜತೆ ಎರವಲು ಆಟಗಾರನಾಗಲು ನಿರ್ಧರಿಸಿದರೂ, ಬ್ರೆಜಿಲ್‌ನಲ್ಲಿ ನಕಲಿ ಪಾಸ್‌ಪೋರ್ಟ್ ಹಗರಣದಲ್ಲಿ ಸಿಲುಕಿ ಅದೂ ಕೂಡ ಸಾಧ್ಯವಾಗಲಿಲ್ಲ. 2001ರಲ್ಲಿ ರೊನಾಲ್ಡಿನೊ ಪ್ರೆಂಚ್ ಪರಪ್ಯಾರಿಸ್ ಸೇಂಟ್-ಜರ್ಮೇನ್ ಜತೆ €5.1 ದಶಲಕ್ಷ ಹಸ್ತಾಂತರದ ಆಧಾರದ ಮೇಲೆ ಐದು ವರ್ಷಗಳ ಗುತ್ತಿಗೆಯ ಒಪ್ಪಂದಕ್ಕೆ ಸಹಿ ಹಾಕಿದರು.
2004-05ರ ಕ್ರೀಡಾ ಋತುವಿನ ಅಂತ್ಯದಲ್ಲಿ ರೊನಾಲ್ಡಿನೊಗೆ ಹಲವಾರು ವೈಯಕ್ತಿಕ ಪ್ರಶಸ್ತಿಗಳ ಸುರಿಮಳೆಯ ಕಾಲ ಆರಂಭವಾಯಿತು. ಸೆಪ್ಟೆಂಬರ್ 2005ರಲ್ಲಿ ಫಿಫ್ಪ್ರೋ ದ ಉದ್ಘಾಟನಾ ವರ್ಷದ ವಿಶ್ವ ಆಟಗಾರ ಹೆಗ್ಗಳಿಕೆಗೆ ಅವರು ಪಾತ್ರರಾದರು. 2005 ರ ಫಿಫ್ಪ್ರೊ ವಿಶ್ವ ಗೆ ಆಯ್ಕೆಯಾದರು. ಅದೇ 2005ರಲ್ಲಿ ಐರೋಪ್ಯ ಫುಟ್ಬಾಲ್ ಆಟಗಾರ ಎಂಬ ಹೆಸರೂ ಪಡೆದರು. ಅದೇ ವರ್ಷ,ತಮ್ಮ ಪ್ರಶಸ್ತಿಗಳ ಸಂಗ್ರಹಕ್ಕೆ ಎರಡನೇ ಬಾರಿ ವಿಶ್ವದ ಫಿಫಾ ವರ್ಷದ ಆಟಗಾರ ಬಿರುದನ್ನು 956 ಪಾಯಿಂಟ್‌ಗಳೊಂದಿಗೆ ಸೇರಿಸಿದರು.ರನ್ನರ್ ಅಪ್ ಫ್ರಾಂಕ್ ಲ್ಯಾಂಪಾರ್ಡ್ ಅವರಿಗಿಂತ ಮ‌ೂರು ಪಟ್ಟು ಹೆಚ್ಚು ಪಾಯಿಂಟ್ ಗಳಿಸಿದರು. ನವೆಂಬರ್ 19ರ ಕ್ಲಾಸಿಕೊ ದ ಮೊದಲ ಹಂತದಲ್ಲಿ ಬಾರ್ಸಿಲೋನಾ ರಿಯಲ್ ಮ್ಯಾಡ್ರಿಡ್ ತಂಡ ಸೋಲಿಸಿದ ಪಂದ್ಯದಲ್ಲಿ ರೊನಾಲ್ಡಿನೊ ಎರಡು ಗೋಲು ಗಳಿಸಿದರು. ರೊನಾಲ್ಡಿನೊ ಎರಡನೇ ಗೋಲಿನಿಂದ ಪಂದ್ಯ ಬಾಚಿಕೊಂಡ ಬಳಿಕ, ಮ್ಯಾಡ್ರಿಡ್ ಅಭಿಮಾನಿಗಳು ಎದ್ದು ನಿಂತು ವಿಜಯೋತ್ಸವದ ಹರ್ಷೋದ್ಗಾರ ಮಾಡಿದರು.
ಆರಂಭದಲ್ಲಿ ಬಾರ್ಸಿಲೋನಾ ಅಧ್ಯಕ್ಷ ಜೋನ್ ಲ್ಯಾಪೋರ್ಟಾ, ಡೇವಿಡ್ ಬೆಕಾಮ್ ಅವರನ್ನು ತಮ್ಮ ಕ್ಲಬ್‌ಗೆ ತರುವ ಭರವಸೆ ನೀಡಿದ್ದರು. ಆದರೆ ರಿಯಲ್ ಮ್ಯಾಡ್ರಿಡ್‌ಗೆ ಬೆಕಾಮ್ ವರ್ಗಾವಣೆಯಾದ್ದರಿಂದ, ಬಾರ್ಸಿಲೋನಾ ರೊನಾಲ್ಡಿನೊಗಾಗಿ ಹರಾಜು ಪ್ರಕ್ರಿಯೆ ಪ್ರವೇಶಿಸಿ €32,250,000 ಮೊತ್ತದ ಒಪ್ಪಂದಕ್ಕೆ ಸಹಿ ಪಡೆಯಲು ಮ್ಯಾಂಚೆಸ್ಟರ್ ಯುನೈಟೆಡ್ ತಂಡಕ್ಕಿಂತ ಹೆಚ್ಚಿನ ಬಿಡ್ ಮಾಡಿತು. ವಾಷಿಂಗ್ಟನ್, .ಯ ಸ್ಟೇಡಿಯಂನಲ್ಲಿ (0} ಮಿಲನ್‌್ ವಿರುದ್ಧದ ಸೌಹಾರ್ದ ಪಂದ್ಯಕ್ಕೆ ತಂಡಕ್ಕೆ ಚೊಚ್ಚಲ ಪ್ರವೇಶ ಮಾಡಿ 2-0 ಗೆಲುವಿನ ಪಂದ್ಯದಲ್ಲಿ ಒಂದು ಗೋಲು ಗಳಿಸಿದರು. ಪಂದ್ಯಾವಳಿಯ ಹಣಾಹಣಿಯ ಮೊದಲಾರ್ಧದಲ್ಲೇ ಗಾಯಗೊಂಡ ಅವರು,ಪುನಃ ಆಟಕ್ಕೆ ಮರಳಿ ಬಾರ್ಸಿಲೋನಾ ಲೀಗ್‌ ತಂಡ ಪಂದ್ಯಾವಳಿಯ ಕೊನೆಯಲ್ಲಿ ಎರಡನೇ ಸ್ಥಾನ ಗಳಿಸಲು ನೆರವಾದರು.
2006ರ ನವೆಂಬರ್ 25ರಂದು ರೊನಾಲ್ಡಿನೊ ವಿಲ್ಲಾರ್ರಿಯಲ್ ವಿರುದ್ಧದ ತಮ್ಮ 50ನೇ ಕೆರೀರ್ ಲೀಗ್ ಗೋಲು ಗಳಿಸಿದರು. ಬಳಿಕ ಎರಡನೇ ಬಾರಿಗೆ ತಲೆಯ ಮೇಲಿಂದ ಬೈಸಿಕಲ್ ಕಿಕ್ ಮ‌ೂಲಕ ಎರಡನೇ ಗೋಲು ಬಾರಿಸಿದರು. ತಾವು ಬಾಲ್ಯದಿಂದಲೂ ಈ ಗೋಲು ಗಳಿಸುವ ಕನಸು ಕಂಡಿದ್ದಾಗಿ ತಮ್ಮ ಕೊನೆಯ ಗೋಲು ಕುರಿತು ಅವರು ವರದಿಗಾರರಿಗೆ ನೀಡಿದ ಮಾಹಿತಿಯಲ್ಲಿ ವಿವರಿಸಿದ್ದರು. ಮೆಕ್ಸಿಕೊ ಕ್ಲಬ್ ಅಮೆರಿಕ ವಿರುದ್ಧ ಬಾರ್ಸಿಲೋನ ಡಿಸೆಂಬರ್ 14ರ 4-0 ಕ್ಲಬ್ ವಿಶ್ವಕಪ್ ವಿಜಯದಲ್ಲಿ ಒಂದು ಗೋಲು ಗಳಿಸಿದರು. ಇನ್ನೆರಡು ಗೋಲು ಗಳಿಕೆಗೂ ನೆರವಾದರು. ಆದರೆ ಬಾರ್ಸಿಲೋನಾ ಫೈನಲ್‌ನಲ್ಲಿ ಬ್ರೆಜಿಲಿಯನ್ ಕ್ಲಬ್ ಇಂಟರ್ನ್ಯಾಷನಲ್ ವಿರುದ್ಧ 1-0 ಸೋಲನ್ನು ಅನುಭವಿಸಿತು. ಮತ್ತಾರೂ ಅಲ್ಲದೆ,ರೊನಾಲ್ಡಿನೊ ಸ್ಪರ್ಧೆಯಲ್ಲಿ ಕಂಚಿನ ಚೆಂಡು ತಮ್ಮದಾಗಿಸಿ ಪ್ರಶಸ್ತಿಗೆ ಪಾತ್ರರಾದರು.
ಚಿಕ್ಕ ವಯಸ್ಸಿನಲ್ಲೇ ರೊನಾಲ್ಡಿನೊನ ಫುಟ್ಬಾಲ್ ನ ಬಹುಮುಖ ಪ್ರತಿಭೆ ಅರಳಿ ನಂತರ ವಿಕಾಸ ಪಡೆಯಿತು.ಯುವ ಕ್ಲಬ್ ಪಂದ್ಯಗಳಲ್ಲಿ ಎಳೆಯ ಮತ್ತು ಅತಿ ಕಿರಿಯ ಆಟಗಾರರಾಗಿದ್ದರಿಂದ ಅವರಿಗೆ ಮೊದಲು ರೊನಾಲ್ಡಿನೊ ಎಂಬ ಉಪನಾಮವೂ ಸೂಚಕವಾಯಿತು. ಅವರು ಫಟ್ಸಾಲ್ ಮತ್ತು ಬೀಚ್ ಫುಟ್ಬಾಲ್‌ ಕ್ರೀಡೆಗಳಲ್ಲಿ ಆಸಕ್ತಿ ಬೆಳಸಿಕೊಂಡರು. ನಂತರ ಅದು ಸಂಘಟನಾತ್ಮಕ ಫುಟ್ಬಾಲ್ ಆಟಕ್ಕೆ ವಿಸ್ತಾರಗೊಂಡಿತು. 13ರ ಎಳೆವಯದಲ್ಲೇ ಸ್ಥಳೀಯ ತಂಡವೊಂದರ ವಿರುದ್ಧ 23-0 ಗೆಲುವಲ್ಲಿ ಎಲ್ಲಾ 23 ಗೋಲು ಬಾರಿಸಿ ಮಾಧ್ಯಮದೊಂದಿಗೆ ಪ್ರಥಮ ಬಾರಿಗೆ ಮುಖಾಮುಖಿಯಾಗಿ ಮಿಂಚಿದರು. ಈಜಿಪ್ಟ್‌ನಲ್ಲಿ ನಡೆದ 1997ರ -17 ವಿಶ್ವಚಾಂಪಿಯನ್‌ ಶಿಪ್‌ನಲ್ಲಿ ರೊನಾಲ್ಡಿನೊ ಪೆನಾಲ್ಟಿ ಹೊಡೆತಗಳಿಂದ ಎರಡು ಗೋಲು ಬಾರಿಸಿ ಫುಟ್ಬಾಲ್ ಲೋಕದ ಉದಯೋನ್ಮುಖ ತಾರೆಯೆನಿಸಿದರು.